text:
Mu Rwanda usanga indwara y’igicuri bamwe batayisobanukiwe. Kuba ifatana umuntu ikamutura hasi ngo bituma kugeza ubu hari abakiyitiranya n’amadayimoni, abandi bakavuga ko yandura ku buryo usanga ufashwe nacyo abandi bamuhunga aho kumutabara, nk’ibyo ikinyamakuru Izuba Rirashe giherutse kubona i Gikondo.
Ibi byabaye ubwo ikinyamakuru Izuba Rirashe cyaganiraga na bamwe mu bakorera mu nganda z'i Gikondo batinye kwegera umusore wari wafashwe n'indwara y'igicuri, batinya ko ngo yaba arwaye izindi ndwara.
Twambazimana Jean Pierre yagize icyo atangariza ikinyamakuru Izuba Rirashe ati "Twabonye aryamye hano dutinya kumukoraho, kuko abamubonye agwa hasi bavugaga ko ari ibintu by'iwabo bimufashe. Ubwo rero twanze kumukoraho."
Uyu yitwa Hakiza Jean Noel. We yagize ati "Njyewe nabonye aguye, nahise niruka. Gusa naje kugaruka nsanga umuntu aryamye hasi mbona yarahiye umubiri wose kandi yaramugaye ibice bimwe na bimwe by’umubiri, maze kubona yarahiye natekereje ko arwaye abadayimoni.”
Uwitwa Kamarade we wabashije kumubyutsa mu mazi, yagize ati "Njye nababwiye ko arwaye igicuri banga kubyemera, bose bakavuga ko nimwegera ngo abadayimoni bamfata, ariko sinagize ubwoba. Namuteruye mukura mu mazi. Kubera ko akenshi usanga abarwayi b’igicuri baba barahiye, usanga bituma abantu babatinya cyane, gusa ni abarwayi nk’abandi.”
Umwe mu bafite uruganda wasohotse akareba uwo musore yagize ati "Ariko rero kuba tugira ubwoba bwo kumwegera bifite ishingiro, reba yahiye umubiri wose, ikindi ntavuga ngo wenda wamubaza uko arwaye, ntabwo wamenya niba koko ari igicuri arwaye kuko umuntu aryamye muri ibi byatsi ntiwamenya icyabimuteye.”
Ikinyamakuru Izuba Rirashe cyavuganye na Dr Karenzi David umuganga mu bitaro bya CHUB, yemeza ko indwara y’igicuri akenshi usanga umuntu ayivukana, cyangwa ikaba yamufata bitewe no kurwara indwara zitandukanye mu mutwe, bikamuviramo ubumuga bw’igicuri.
Dr Karenzi yagize ati "Indwara y’igicuri ntiyandura, ikindi abantu nibamenye ko atari indwara ituruka ku badayimoni nk’uko bamwe babivuga, iyi ndwara ni ubumuga. Iyo ubonye umurwayi wayo afashwe, uramwegera ukamubuza ko yakwiruma ururimi, ubundi ukanareba ukamukura aho aguye ukamushyira ahantu heza, ku buryo iyo haciye akanya azanzamuka.”
Dr Karenzi yakomeje agira ati "Turasaba abantu rero kudatererana aba barwayi kuko biba ari ubufasha bw’ibanze, no kwa muganga babagenera imiti, gusa akenshi igicuri ntigikira, kuba iyo begereye umuriro akenshi bawugwamo ntabwo ari ikintu bihariye, ariko ni byiza kubarinda kwegera umuriro.”
Hari abacyitiranya amadayimoni n’indwara y’igicuri
Mu Rwanda usanga indwara y’igicuri bamwe batayisobanukiwe. Kuba ifatana umuntu ikamutura hasi ngo bituma kugeza ubu hari abakiyitiranya n’amadayimoni, abandi bakavuga ko yandura ku buryo usanga ufashwe nacyo abandi bamuhunga aho kumutabara, nk’ibyo ikinyamakuru Izuba Rirashe giherutse kubona i Gikondo.
Labels: igicuri


c: text/html

text:
Uburyo 5 wasukuramo amenyo
Amenyo ni kimwe mu bice by’umubiri w’umuntu kigaragaza urwego rw’isuku agirira umubiri we mu bantu akaba ari nayo mpamvu umuntu aba agomba kuyitaho bihagije kuko ashobora kugutamaza mu ruhame iyo adasa neza cyangwa ufite impumuro mbi mu kanwa.
Dore uburyo butanu bworoshye wakoresha kugirango ugire amenyo y’umweru kandi ugire n’impumuro nziza mu kanwa:
1) Sukura ururimi rwawe: Uti nabikora gute? Mu gihe uri gusukura amenyo yawe ukoresheje uburoso na colgate, hita uboneraho umwanya wo gusukura ururimi rwawe, uturutse uburoso inyuma uza imbere aho ururimi rurangirira nibigukundira ugeze uburoso no mu gisenge cy’akanwa. Ibi bizatuma utagira impumuro mbi mu kanwa maze bitume ugirana n’abandi ibiganiro byubaka wisanzuye kuko bazaba batakwinuka cyangwa ngo nujya kuvuga birebere hirya kubera umwuka mubi uri gusohoka mu kanwa kawe. Nanone nukora isuku ku rurimi rwawe uzaba uhashyije indiri y’udukoko two mu bwoko bwa bagiteri twororokera ku rurimi maze tukaba intandaro yo kugira ururimi rusa nabi ndetse tukanatuma ku menyo hahomaho ibintu bituma agira irindi bara ritari umweru. Koresha uburoso bworoshye bufite ikirindi kirekire mu gihe usukura ururimi rwawe kandi nurangiza wunyuguze neza ubwo buroso wakoresheje mbere yo kububika.
2) Hinduranya uburoso bwawe byibura rimwe mu mezi atatu: Wirindira ngo uburoso bwawe bupfukagurike bushireho uturoso, cyangwa ngo bugeze aho uturoso turiho twihinahina, ku buryo butakigukorera isuku neza. Igihe wumva uburoso bwawe bumaze igihe cyangwa bwangiritse buhindure. Kuki urindira ngo bupfuke bwose? Gura ubundi. Byaragaragaye ko ibyiza, umuntu agomba guhindura uburoso akoresha byibuze rimwe mu mezi atatu. Nawe ni uko. Ugomba guhindura uburoso bwawe buri gihe, ku bw’inyungu z’ubuzima bwawe n’ubuzima bw’amenyo yawe. Sibyo se?
Tugiye ku kintu cya gatatu wakora. Cyo kiravuga ku bintu warya ngo ugire amenyo akeye, yererana de.
3) Rya imbuto n’imboga nyinshi: Gira akamenyero ko kurya cyane imboga ndetse n’imbuto. Ibi bigirira akamaro kanini amenyo yawe ndetse n’umubiri wawe wose muri rusange. Nugira akamenyero ko kuryaimbuto n’imboga bizatuma amenyo yawe ahora akeye kandi afite isuku kuko imbuton’imboga bibamo intungamubiri zifasha mu gukuraho ibintu bihoma ku menyo bigatuma azaho ibibara bisa nabi, kandi nanone izo ntungamubiri zikarinda amenyo kwicamo imyobo(gucukuka).
4) Ogesha amenyo yawe Vinegre ikomoka ku mutobe wa pome(Apple cider vinegar):Ibi bizatuma ugira inseko isusurutse kandi ikurura bose bakakwisanzuraho kuko bizatuma ugira amenyo yererana, kandi mu kanwa kawe nta mpumuro mbi izaba irimo. Dore uko ugomba kubigenza : Fata incuro imwe ya vinegre uvange n’incuro ebyiri z’amazi, ubundi ube aribyo ukoresha mu koza amenyo yawe; ubikore nko mu gihe kigeze byibura ku munota umwe ni ukuvuga amasegonda 60.
5) Iyunyuguze n’amazi meza igihe umaze kurya indimu: Hari Imbuto zimwe na zimwe zigira vitamine C nk’indimu, amacunga, imyembe n’izindi. Akenshi izi mbuto usanga ziba zirimo acide ku buryo iyo uziriye zangiza amenyo yawe, iyi acide ikaba ikuraho igice gikomeye kiba gifubitse iryinyo bita enamel, maze igatuma ryangirika cyangwa se rikazaho ibibara mu buryo bworoshye. icyo urangirizaho: Igihe umaze kurya izi mbuto hita wiyunyuguza ukoresheje amazi meza niba ushaka kurinda amenyo yawe.

robotstxt: allowed

filter: keep


text:
ABAGABO - ABAGORE - ABAKOBWA BEZA - ABASOMYI B'IGITUBA - AGAKINGIRIZO - AMABERE - AMAFOTO Y'IBITUBA - AMAFOTO YO GUSWERA - GUKUNA - GUSOHORA K'UMUGORE - GUSOHORA - GUSOMANA - GUSWERA - GUSWERA IGITUBA KININI - GUSWERA NEZA - IBIBAZO BY'IGITSINA - IGITUBA - IGITUBA KININI - IKIBUNO - IMBORO - INAMA Z'IGITSINA - INAMA Z'URUKUNDO - INDWARA Z'IBITSINA - KUNYAZA - KWIKINISHA - RUGONGO - URUKUNDO - URWENYA - VIDEO Z'ABAKOBWA BEZA - VIDEO Z'IKIMANSURO - VIDEO Z'URUKUNDO - VIDEO ZO GUSWERA - VIDEO ZO GUSWERA Z'ABAHINDE - VIDEO ZO KUNYONGA IKIBUNO - VIDEO ZO GUSWERA Z'ABAGANDE - VIDEO ZO KUNYAZA - VIDEO Z'ABAKOBWA BIKINISHA - VIDEO ZA RUGONGO NINI - VIDEO Z'IGITUBA KININI
Imico 3 Isenya Urukundo
1. Ntukaremereze utuntu duto
Niba umukunzi wawe akoze agakosa, ntugahite ubikuririza ngo bimere nk’aho yaciye inka amabere nk’uko bajya babivuga. Buri wese afite uburenganzira bwo gukosa, ikibi ni ukubigira akamenyero. Tuvuge, niba ajugunye imyenda hejuru y’uburiri akagenda atayizinze ngo ayisubize mu kabati, ntukamere nk’aho akoze ikindi kintu gikomeye ahubwo wowe jya umuruta uyifate uyizinge uyimusubirize mu kabati kandi ubikorane umutima mwiza utinuba, ni bwo nawe azakureberaho urugero kandi noneho ubutaha akabikora.
Niba akunda gukina imikino yo kuri teleiziyo nk’uko bigaragara ku ifoto, wowe ukaba utabikunda, ntukamurakarire; jya umureka yikinire, gusa umwereke ko wowe utabikunda. Uzaba ureba, ubutaha azajya aza abanze akubaze icyo ushaka kureba kuko ubushize yabonye ko umwihanganira kabone n’iyo wowe utabikunda, azabigirira ko ujya umuha amahoro maze nawe ayaguhe kandi yishimye.
2. Ntukamufatire ibihano kuri buri kantu kose akoze
Guhana umukunzi wawe kuri buri kantu kose akoze udakunda ntacyo bizafasha urukundo rwanyu, usibye guhora mwese murakaranya. Hari abantu bamwe babura icyo bakora iyo abakunzi babo bakoze ibintu batishimira bagahitamo kubashakira ibihano. Ibi bihano bishobora kuba kutavugana nabo mu gihe cy’iminsi ibiri cyangwa inarenze, gutaha bagahita biryamira yakuvugisha ukamusubiza nabi, kumuhisha ibintu bimwe uziko ajya akoresha bikakubangamira (nk’imikino ajya akina, ibitabo ajya asoma akakwima umwanya,) n’ibindi…
Burya akenshi birakubabaza, bikagushengura umutima, aho kugira ngo ubyitwaremo utyo, jya ugerageza kureba ibyiza akora, ugerageze kureba uruhande rwe rwiza kandi wumve ibyo biguhagije; ubundi uzaba ureba ukuntu bizamukora ku mutima agahinduka ubwe nta zindi mbaraga ushyizeho, kubera izo mbuto nziza wamwereye, witwara gutyo.
3. Ntugahatirize
Hari igihe umukunzi wawe ashobora kugukorera ikosa, ukamubabarira ari nko kumwikiza, kubera ko wabuze uko ugira; akenshi ugahora ubyibuka cyangwa ugahora wumva usa n’umurwariye inzika, usa n’uwifuza nawe umunsi umwe kuzamwishyura iryo kosa yagukoreye, ukabona kuruhuka! Kenshi ugerageza no kubyikuramo bikakunanira neza neza, ukagerageza kwishyiramo ko wamubabariye kandi ko wishimanye nawe ariko wakwisuzuma ukumva urasa n’urimo kwibeshya. Sigaho kwirwaza umutima, rekera aho niba wumva byanze, nta tegeko ufite ryo kugumana nawe niba wumva urukundo rwari rubahuje rutagihari kuko ni ryo shingiiro ry’umubano wanyu. Gusa umwegere ubimubwire udahubutse, kuko burya iyo we akigukunda cyangwa se akaba atari abyiteguye biramuremerera cyane kumva ko umusezeye, ko utagishaka kubana nawe.
Mu rukundo, jya wirinda guhubuka no guhatiriza ngo ukore ibitakurimo ushaka kumushimisha, wirinde kandi no kumukomeretsa mu gihe ubimubwira kuko burya umuntu mwigeze kubana n’iyo mwatandukana, ntibiba ari byiza ko mutandukana nabi.
Subscribe to: Post Comments (Atom)


text:
Kuba uzi imibare na Chimie ntabwo bituma uba Umunyarwanda nyawe, kuko n’abakoze Jenoside harimo abadogiteri – Mayor Byukusenge
Umuyobozi w’akarere ka Rutsiro, Byukusenge Gaspard yabwiye abarangije ayisumbuye bari mu itorero ko itorero ari umwanya mwiza wo kugira ngo ubumenyi bakuye mu mashuri babwongereho Ubunyarwanda bityo babe abantu buzuye.
Nk’uko bamwe mu rubyiruko bari mu itorero bavutse nyuma ya Jenoside yakorewe abatutsi mu Rwanda, abandi Jenoside ikaba yarabaye ari abana bato, umuyobozi w’akarere ka Rutsiro yababwiye ko Jenoside yagizwemo uruhare n’abantu bari intiti, ibi bikaba bivuze ko kwiga amashuri menshi bidahagije, ahubwo ko ari ngombwa gusubira ku gicumbi cy’umuco warangaga abanyarwanda. Yasabye urwo rubyiruko guharanira ko mu Rwanda hatazongera kuba amacakubiri nk’ayabayeho mu 1994.
Byukusenge yagize ati “kuba uzi imibare na chimie ntabwo bituma uba Umunyarwanda nyawe, ntabwo bituma uba umuntu wuzuye kuko n’abakoze Jenoside harimo abadogiteri, abafite maitrise, abize byinshi. Iyo baza kuba bafite ubumuntu ntabwo baba baratumye tugera kuri Jenoside.â€
Mu butumwa yagejeje kuri urwo rubyiruko mu muhango wo gutangiza ku mugaragaro itorero mu karere ka Rutsiro tariki 03/12/2013, umuyobozi w’akarere yavuze ko impamvu nyamukuru y’itorero ari ukugira ngo rifashe Abanyarwanda bagaruke ku gicumbi cy’umuco wabo, bareke bya bindi by’amoko y’Abahutu, Abatwa n’Abatutsi abazungu bacengeje mu banyarwanda bakabiha agaciro kugira ngo babone uko bateza amacakubiri mu Banyarwanda, bityo babone uko babayobora.
Byukusenge yavuze ko mu bihe byo hambere hariho amoko 18 yabarizwagamo Abanyarwanda bose, ayo moko akaba yarabayeho biturutse ku mazina y’abantu babayeho mbere bakajya gutura mu bice bitandukanye. Nyamara abazungu ngo baraje bakajya bafata ba bantu bo mu muryango umwe bakabashyira mu bwoko butandukanye kandi basanzwe ari abavandimwe.
Byaje kugaragazwa n’uko muri ayo moko, hari aho usanga Abahutu n’Abatutsi bose bahuriye ku bwoko bumwe (bose ari Abega, Abagesera, …) ibi bikagaragaza ko ari abavandimwe bahawe amoko atandukanye.
Abanyarwanda amoko yabo mbere ngo yari cumi n’umunani, ibindi by’Abahutu, Abatwa n’Abatutsi ari amazina y’ibyiciro umuntu yahabwaga bitewe n’imibereho ye, ariko abazungu baje babiha  agaciro berekana ko abantu bari mu bwoko butandukanye ntaho bahuriye, bityo Ubunyarwanda burasenyuka, ugasanga aho kugira ngo umuntu aharanire inyungu rusange nk’Umunyarwanda uharanira inyungu z’igihugu, araharanira inyungu z’ubwoko runaka, cyangwa se akabyitwaza kugira ngo aharanire inyungu z’inda ye.
Byukusenge ati “uyu munsi rero dufite ubuyobozi bwiza buvuga ngo nta muhutu, nta mututsi, nta mutwa, ahubwo turi Abanyarwanda kuko umugongo uduhetse twese ni umwe, ni u Rwanda, ni igihugu cyacu.â€


text:
Ibi urubyiruko rwo mu Karere ka Rulindo rwabisabwe na Guverineri w’Intara y’Amajyaguru Gatabazi Jean Marie Vianney ku wa kane tariki ya 10 Gicurasi ubwo yaganirizaga urwo rubyiruko kuri Gahunda ya Ndi Umunyarwanda. Ibyo biganiro bikaba byahuje abahagarariye urubyiruko mu Mirenge, abaitabiriye urunana rw’urungano hamwe n’abarinzi b’igihango.
Guverineri Gatabazi yagize ati : “Ndi Umunyarwanda ni gahunda yashyizweho igamije gukiza no komora ibikomere by’imitima n’imibiri y’Abanyarwanda batewe na Jenoside yakorewe Abatutsi.” Yongeyeho ko gahunda ya Ndi Umunyarwanda ari uyrugendo Abanyarwanda bose bagomba gufatanya bagasindagizanya ntawe usigaye bagasangira amateka nyakuri y’igihugu cyabo.
Gahunda ya Ndi Umunyarwanda igizwe no kumenya amateka y’u Rwanda, kuganira ku bikomere byabaye mu muryango Nyarwanda, gusangira ubuzima, kubwizanya ukuri, kumeneka, kwicuza, gusaba imbabazi no kuzitanga, kurangwa n’indangagaciro na kirazira.
Guverineri yasabye urubyiruko kwirinda amacakubiri, kuganira no kurangwa n’ubumwe bakirinda icyabazanamo ivangura iryo ariryo ryose kuko na jenoside yatangiye gutegurwa gahoro gahoro.
Umwe mu rubyiruko rwitabiriye ibiganiro (umusore) uvuka mu Murenge wa Murambi yatanze ubuhamya bw’ukuntu yakize igikomere nyuma y’ibiganiro kuri Gahunda ya Ndi Umunyarwanda. Se umubyara yakoze jenoside akaba abifungiwe yarakatiwe imyaka 20 naho nyina umubyara yarahigwaga muri jenoside ariko arayirokoka ubu ariho.
Mu mwaka wa 2012 uwo musore yatoranyijwe nk’umuntu uzatanga ikiganiro mu bihe by’icyunamo. Ngo kuri we byamubereye ihurizo rikomeye ukuntu azahagarara imbere y’imbaga yo mu Mudugudu avukamo akabaha ikiganiro kandi se afungiye gukora jenoside. Yaraye yibaza uko azabigenza yibaza niba zabihakana, abunza imitima kandi adashobora kugisha inama mama we. Yafashe icyemezo cyo kuzatanga icyo kiganiro, igihe cyarageze atanga ikiganiro, abantu babaza ibibazo birasubizwa bungurana n’ibitekerezo. Yatashye abona ko nyuma y’amahano yabaye muri jenoside Abanyarwanda bashobora kongera kubana mu bwumvikane nta kwishishanya. Igihe cyarageze yitabira ibiganiro bya gahunda Ndi Umunyarwanda, arameneka avuga imibereho ye n’ipfunwe yaterwaga n’inkomoko ye, akira igikomere cye.
Nyuma yo guhabwa ibiganiro, urubyiruko rwatashye rwiyemeje kuba umusemburo w’ubumwe bw’Abanyarwanda no kwirinda amacakubiri. Biyemeje kandi kubaka ubumwe bushingiye ku gukunda igihugu no kurwanya icyazana amacakubiri mu banyarwanda.


text:
Korali Amahoro yongeye gusubukura ibikorwa bitandukanye yise “Amahoro Iwacu Celebration 2017” bigamije kubungabunga amahoro bizaherekezwa n’ibitaramo bikomeye mu rwego rwo gukomeza umurongo bihaye wo gutanga umusanzu wabo mu kubaka amahoro.
Imyaka 23 yose irashize Korali Amahoro ibayeho dore ko ariyo yagize uruhare runini mu murimo w’Imana ubwo umudugudu wa Remera watangiraga ubwo u Rwanda rwari ruvuye mu bihe bikomeye aho Imana yabahaye gutanga ubutumwa bw’amahoro.
- Iyi ni Korali Amahoro yo kuri ADEPR Remera
Ni muri urwo rwego yongeye gutegura igitaramo bise “Amahoro Iwacu Celebration 2017’’, batangiye mu mwaka wa 2014 kuri ubu bakaba bongeye gusoza umwaka bibutsa abakunzi babo ijambo ry’ihumure.
- Korali Amahoro yateguye igitaramo yise "Amahoro Iwacu Celebration 2017"
Mu bikorwa iyi Korali izwiho, ni ugutanga amahugurwa mu bikorwa by’isanamitima no kubakira inzu uwarokotse Jenoside utishoboye. By’umwihariko, kuri uyu wa gatanu muri Marriott Hotel bahategutiye igiterane kinini bise Amahoro Iwacu Celebration 2017 kitazatangira ku isaha ya saa 18h00 z’ umugoroba. Iki igitaramo kizitabirwa n’ abayobozi bakuru b’Itorero, abayobozi b’ amatorero atandukanye, imiryango ya Gikirisitu n’ibindi bigo byigenga , kwinjira bikaba bigenewe abafite ubutumire gusa bivuze ko utabufite atemerewe kuzahinjira.
Bukeye ku cyumweru tariki ya 31 Ukuboza 2017, iki gitaramo kizakomereza I Remera kuri ADEPR mu gitaramo kinini kizaba kuva saa kumi z’umugoroba, aho kwinjira bizaba ari ubuntu. Korali Amahoro izaba iri kumwe n’abahanzi batandukanye, New Melody n’ amakorari ya ADEPR Paruwasi ya Remera .
Umubavu. Com twegereye abakunzi b’iyi Korari dore ko ariyo benshi usanga ibagwa ku mutima bityo badutangariza ibyababaje cyane bavuga ko byari amahirwe bari bagize yo kwinjira muri Marriott Hotel.
Undi twaganiriye yadutangarije ko byari kuba byiza bicaranye nk’abayobozi b’iyi Korari bagashyiraho ibiciro runaka bityo abakunzi babo bakabasha kubyubahiriza ariko ntibakumirwe kwinjira mu gitaramo nk’iki.
Perezida wa Korari Amhoro, Ntakirutiman Zacharie aganira natwe we yagize ati: iyi Korali kuva muri 2014 yatangije ibi bikorwa mu ntego yo kwimakaza umuco wo gusigasira amahoro n’ibindi byiza byinshi Imana igenda igeza ku Rwanda n’Itorero muri rusange, bigakorwa binyuze mu nzira yo gushimira Imana intambwe imaze guteza Abanyarwanda muri rusange, no gukomeza gusabira igihugu umugisha.
Korali Amahoro yibanda ku gushimangira inzira y’Ubumwe n’Ubwiyunge abanyarwanda biyemeje kunyuramo, ikabikora ibinyujije mu bikorwa binyuranye birimo: Amahugurwa, ibiganiro mbwirwaruhame, ibikorwa bifatika by’urukundo, n’ibindi nk’ibyo nyuma bigasozwa n’ibitaramo binini byiswe “ Amahoro Iwacu Celebration”.
Muri Mata 1994, bamwe mu bari abaririmbyi bakoreraga uwo murimo mu Itorero ADEPR Remera barishwe ariko bake bashoboye kubona amahirwe yo guhungira muri Stade Amahoro, ndetse abandi na bo bahungira mu bihugu binyuranye bihana imbibe n’u Rwanda.
Nyuma gato ya Jenoside yakorewe abatutsi muri Mata 1994, abari basigaye bake barisuganije bakora Korali imwe ariyo nyuma gato yaje guhabwa izina rya “Korali Amahoro” kandi ihabwa ubutumwa bwihariye bwo gutanga ubutumwa bw’amahoro n’ihumure.
Akomeza avuga ko uko iminsi yagiye ishira bakomeje uwo murimo bahawe wo gutanga ubutumwa bw’amahoro hirya no hino mu bice binyuranye by’igihugu.
Abanyarwanda benshi bakomeje gufashwa mu rugendo rwo gukira ibikomere byo mu mutima, kwihana no gusaba imbabazi by’ukuri binyuze mu bihangano bya Korali Amahoro ndetse no mu bitaramo nk’ibi bityo iyi Korali itangira gutumirwa hirya no hino mu gihugu mu bikorwa byo kwamamaza ubutumwa bw’ amahoro n’ihumure bifasha abanyarwanda kugira icyizere cy’ejo hazaza n’ibyiringiro by’ubuzima bwiza.
Nyamara ariko aho Korali Amahoro yagiye ikorera ibikorwa nk’ibyo by’ivugabutumwa mu ndirimbo mu gihe amahoro yari atarasagamba mu gihugu ndetse hariho n’ibikomere byinshi, byabaye ngombwa ko indirimbo zongerwamo inyigisho z’isanamitima, ubuhamya bw’ihumure mu rugendo rwo gukira no kwiyubaka mu gihe abantu benshi basaga nkaho nta cyizere cyo kubaho bari bafite.
Iyi korali igizwe n’ abaririmbyi barenga 90 ikaba yiganjemo ingeri zose ikindi wamenya nuko imaze imyaka 23 yamamaza ubutumwa bw’ amahoro ahantu benshi hatandukanye tubibutse ko igitaramo “Amahoro Iwacu Celebration 2017” kizabera muri Marriott Hotel guhera saa kumi n’ ebyiri z’umugoroba.
Laurent USANZUMUHIRE/Umubavu.com
Amahoro choir ndabakunda cyane mukomereze aho ahubwo n abandi babarebereho gusirimba no kubyina ibyuya bikaza sicyo gikenewe hakenewe ubutumwa bwo gusana no gukomeza imitima y abantu b Imana.
Choral Amahoro Imana ijye ibaha umugisha gusa ntakindi nabasabira kuko mufite umurimo ukomeye satani akunze kurwanya rero murasabwa imbaraga nyinshi ariko mwuka wera nabamanukira muzakora iby ubutwari.njye ntuye muri France ariko indirimbo zanyu hari umuvandimwe wazinyoherereje none ndi kuzumva ariko sinzihaga harimo ubutumwa bukomeye. Sinari mbazi ariko nabakunze cyane icyampa nkazanababona amaso ku maso
Manwe jya uvuga uziga wangu umugambi w Imana ni muremuree ntiwawivangamo ngo uzabivemo.Amahoro njye ndabakunda kuburyo ntabona uko mbivuga ndumwe mubantu bakize ibikomere byo ku mutima kubera indirimbo zanyu.twarikumwe muri serena 2014 ubu nsigaye mba muri canada.kandi iyo mutajya muri serena sinari kuzapfa nkize kuko kuva jenocide yarangira nari nararahiye ko ntazasubira murusengero urwo arirwo rwose.rero ababaca intege mubime amatwi ibyo n ibitero bya satani kuko Imana ntiba murusengero gusa ibera hose icyarimwe buriya wasanga hari umuntu wakize kuri uriya munsi nkuko nanjye nakize kandi ugasanga niwe Imana yashakaga.izo ndirimbo mushake uko natwe zitugeraho ahubwo.Murakoze mugire ibihe byiza.
Muvandwe Emmanuel ndabona utasomye neza inkuru kuko ntabwo bishyuje byaba aribwo bakumiriye abakene .ubutaha ujye ubanza usome wumve inkuru neza
Imana ibaye umugisha kubwitange kdi umuhate wanyu si uwubusa Ku mwami kdi lmirimo y’abera izibukwa mukomereze aho!
Emmanuel lmana ikubabarire cyane biriya bintu byari biteguye neza nuko ushobora kuba utarigeze uba mubintu nkabiriya iriya salle yakira abantu bake kandi abakiristo ba ADEPR urazi uko bangana ntibakwirwamo ubwo niba utarabonye invitation wagombaga kwihangana naho umwuka wera utangwa n’lmana kandi iwutangira aho ishakiye gutekereza ko mariott utahamanukira nimyumwire irihasi cyane ahubwo ufite umutima mubi uzihane
Buriya mureke mubyo dukora, dusoma tujye dusoma inkuru irangire, niba utararangije inkuru yose ufite ikibazo kabisa, le 31/12 nibwo igikorwa cyakorewe aho choral ibarizwa rero niba utarasomye byakabaye byiza utaretse guca imanza kandi utari we, Emmanuel be carefully banza ushishoze kabisa.
Buriya mureke mubyo dukora, dusoma tujye dusoma inkuru irangire, niba utararangije inkuru yose ufite ikibazo kabisa, le 31/12 nibwo igikorwa cyakorewe aho choral ibarizwa rero niba utarasomye byakabaye byiza utaretse guca imanza kandi utari we, Emmanuel be carefully banza ushishoze kabisa.
Ibyo sivugabutumwa Nubwibone Buvanze Nubwiyemezi Ijambo ryimana Ntiriheza Yesu yavukiye Mukiraro Murwego rwokwicisha Bugufi Nabo bage bicisha Bugufi Nibwo bazemerwa Nimana Ntanubwo Umwuka Wera yaza Mubintu Nkibyo bikumira Abakene


text:
RWANDA:UBUHANUZI BWA MAGAYANE
Posté par Adolphe Habimana le 21 mai 2014
UMVA IBYO YAHANUYE.(niba usha kumva kanda hano ujye kuri link ikurikira: http://jkanya.free.fr/nyirabiyoro)
Le messager Intumwa n° 29 du 16 / 03 / 1993.
1.MAGAYANE YAHANULIYE HABYARIMANA KW’AZAPFA AZIZE GUSOGOTWA INKOTA.
Ibinyamakuru byinshi byagiye byandika kubuhanuzi bwa Magayane, abenshi bakiyongereraho n’ibyifuzo byabo. Byinshi mubyo Magayane yahanuye byarasohoye. Ibindi turacyabiteze yombi. Hali abitwa NYIRABIYORO, MUKUNZI, MINANI, MUKABAZIGA, nabo ubuhanuzi bwabo murabusanga muliyi numero. L’ERE DE LIBERTE n° 9 mars 1993 yanditse impanuro za Magayane. Nkaba nifuza kugeza kubasomyi b’ikinyamakuru icyo mbiziho kuko nafungiwe mu Ruhengeri igihe kirekire. Magayane yanditweho byinshi, sinzinduwe no kubisubiramo, ahubwo ndagirango nunganire uliya MPAYIMANA, ngire utuntu ngenda nkosoramo n’utundi nongeraho.
2.MAGAYANE AFUNGWA
yafunzwe n’urukiko rwa kanto ya Komine Gatonde mu 1978 rumukatira amezi atandatu (6 mois) azira ko yilirwaga abwira umuhisi n’umugenzi ati HABYARIMANA ndamukandagiye nimitse KANYARENGWE, ageze mu Ruhengeri ntiyongeye kujya avuga izina. Kanyarengwe muruhame, yamwitaga RUGANZU, uzambuka AKAGERA, akazafata u Rwanda. aliko ntarutegeke. Ati ntazageza kumyaka ibili ategeka u Rwanda.
3.Kw’ifungwa rya Major RIZINDE yagize ati:
Hali umugabo munini wambaye amataratara uzaba ashorejwe imbunda yilindishaga, akulikirwe n’abandi bambaye utubuye kuntugu (inyenyeli) ; arakomeza ati: abo nibamara kugera muli special, baliya bicwa n’inzara buli munsi, ntibazongera kwicwa n’ inzara, aliko hali intumbi aliko itishwe n’inzara (Hali igisambo gikomoka muli préfecture Butare cyali gikatiwe imyaka 40 cyahapfiliye muli mars 1983 kizize ko umuyobozi wa gereza SUKIRANYA yanze kukivuza gipfa ali inyo umubili wose. Yali yarakubiswe azize gutoroka gereza ya Butare.
4.Yabwiye SEMBAGARE wacungaga gereza ya Ruhengeri ati:
Sha, nawe uzafungwa kandi umusilikali uzagusimbura gutegeka iyi gereza nawe ntamahirwe afite kuko nawe azafungwa hanyuma igitero kizaza gufunguza abasilikali bazaba bafungiye muli spécial, bazahamusiga azahicirwe n’agahinda.
IBISOBANURO
Sembagare yabajije Magayane ati: Insinzi ni iyihe kugirango ntazafungirwa muli spécial? Ati: uzabajishe umuvuba uwushyire imbere y’ umuryango wa spécial aliko umunsi wahavuye nibwo uzafungwa. uwo muvuba wahavanywe na CYARAHANE le 23 avril 1980 uwo munsi kandi nibwo Sembagare yinjiye gereza ya Kigali, abasilikali bamuvanye ku Kabaya aho yali yalimuliwe.
CYARAHANI ntabwo yishwe na LIZINDE nkuko uliya mwanditsi abivuga.
ahubwo Inkotanyi mugufungura cachons Cyarahani yali afungiyemo, zarashe akabuno k’ingufuli, kugirango bayitulitse, Cyarahani aho yakwikinze kukibambasi cya kasho nkuko abandi babigenje, aza kurugi rwa kasho, isasu liramukomeretsa, ba Lizinde mugusohoka, babura uko batwara Cyarahani kuko yali yakomeretse cyane.Adj chef Sukiranya niwe wahorahoje Cyarahani nkaho yamuvuje. Yangaga ko Cyarahani yazashinja Habyarimana iyicwa ry’abapoliticiens bo muli Repubulika yambere.kubera ko Habyalimana aliwe wihereye Cyarahani amategeko yo kwandika ku mafishi y’amahimbano ngo abo bapoliticiens bazize indwara yitwa werewere (beliberi = avitaminose)
Magayane yarangije amezi atandatu yali yarakatiwe arataha ajya iwe; ageze iwe aza kulya inka nyabingi yali yaramubujije, nibwo imusajije; ubutegetsi bwa Komine bumufungira muli gereza ya Ruhengeri. Mbabwire ko Magayane ageze mu Ruhengeri1980 yigeze kwegera za kasho zegeranye na spécial abwira abali bafungiyemo alibo: Dogiteri MUREGO Donat, Commandant BARIHUTA Damien, Capitaine UWABANDI, na SEBAHUNDE Maurice ati: Bana banjye nje kubahumuliza, nimuhumure muzafungurwa, mutahe nta n’umwe uzagwa muli gereza.
Ibyerekeye transfert ya Magayane muli gereza ya Kigali:
Magayane yaravuze ati: kandi muminsi ine sinzaba ngifungiye muli iyi gereza. Abanyururu baramuseka bati: « agasaza karalindagiye » Nibwo kumunsi wa kane asimbutse ahagarara kugisoro cyali kimanitse kurukuta rutandukanya igipangu cy’abagore nicy’abagabo (akoreshejwe n’imbaraga zitali izo kuli iyi si; icyo gikuta gifite nka metero 2 z’uburebure) atangira kwicundagura, nyuma asimbukira hejuru y’amabati ya gereza agiye gusimbuka igipangu, umunyururu arulira aramumanura. Diregiteri wa gereza Cyarahani amwohereza gufungirwa i Kigali. Kugera kuli bus yaherekejwe n’abanyururu: MWITIREHE na NTAMUHANGA. Uwo Ntamuhanga wo muli komine Karago, wali ukatiwe gufungwa burundu, yali yaligeze guteza utuyuzi kuli Magayane; Magayane ati: wowe uzafungurwa aliko uli igikenya hanze ntuzahamara kabili. Uwo Ntamuhanga yafunguwe muli 1983, akigera hanze akubitwa n’inkuba. Hali abavuga ko Magayane yishwe n’abategetsi aliko sibyo: yego Commandant BALIYANGA yaramukangaye, Magayane amaze kumubwira ati: wishe abantu aliko nawe uzafungwa, ati igihe uzaba wubakisha ibigega uzamenye ko igihe cyegereje.Ibyo bigega Baliyanga yabyubakishije mw’Ikora ku Gisenyi …abihunikamo ibirayi
Magayane yazize FALIYARA wali capita w’abasazi ukomoka i Cyangugu ali nawe wabahaga imiti, wali sergent mungabo z’u Rwanda. Faliyara yahanuje Magayane ati: ese muzehe jyewe nzakizwa n’iki ? Magayane ati: ntamukiro wundi uteze, uretse guswera abasazi. Faliyara yararakaye aha Magayane imiti myinshi iramunangura. Magayane yahanuye umunsi azapfiraho muli aya magambo: Yabwiye umwana wali umutekeye imboga, hali kuwa kabili ati: mwana wanjye ihangane sinzakurushya iminsi kuko nzapfa kuwagatanu. Koko rero yapfuye ali kuwagatanu murukerera sa kenda na mirongo ine n’itanu z’ijoro (3 h 45 du matin) Ihene yahanuwe na Magayane ko izinjira muli gereza yinjiye muli kamena 1982, ntabwo rero ali muli 1981 nkuko byanditwe muli ERE DE LIBERTE. Biliya byanditse kuli page 3 n° 9 muli icyo kinyamakuru cya Mpayimana Eliya, ivura y’iminsi itatu ntabwo iragwa, izagwa mw’ivanwaho ry’ikinani. Ahubwo ziliya mbabazi Habyalimana yatanze igihe PAPA asura u Rwanda, Magayane yali yaravuze ko abo banyururu bazataha.
MUKABAZIGA DAFOROZA.
Uwo mukecuru yaraguliraga abategetsi bakomeye benshi halimo: Habyarimana, Lizinde; Kanyarengwe; Buregeya; Serubuga (hajyagayo umugore) n’abandi benshi tutarondoye, n’abandi… Yaraguye ko Habyarimana azasimburwa n’umuntu uturutse inyuma y’igihugu, aliko atali Kigeli, ngo kuko nta mwami uzongera gutegeka u Rwanda. Yavuze ko kuvaho kwa Habyalimana bizabimbulirwa n’umuntu uzaba umukulikira m’ubutegetsi uzicwa. Avuga ko uzasimbura Habyalimana azagarura za chefferies; avugako mukuvaho kwa Habyarimana hazima abatutsi, aliko n’abategetsi bose bategekana na Habyarimana bazicwa ali benshi, aliko nyuma ya Habyarimana ikibazo cy’abahutu n’abatutsi kikazarangira burundu.Kandi ko u Rwanda ruzakira.
Yabwiye Lizinde ati: Nuva muli uyu mwanya wa maneko, uzagusimbura ntazigera yegulirwa uwo mwanya (ni HABIYAMBERE Joseph) ati aliko uzasimbura uwo, azaba mubazagambanira Habyarimana (uwo mugambanyi wahanuwe ni NDUWAYEZU).
Sé MUKABAZIGA Daforoza.
UMUPFUMU WO MU MUNIGI
Umupfumu wo mu MUNIGI(zaïre hafi yo mu Byahi) Muli 1981, yavuze ko HABYARIMANA bazamukanda avuye mu mahanga kandi ko icyo gihe hali invura y’amahindu izaba imaze kugwa mu RWANDA. Yanavuze ko bazarasa indege ye, akazapfana n’abagabo batatu. Ati kandi ntanva ya Habyarimana izigera ibaho. Hali umupfumu nyirasenge wa Habyalimana, witwa Kamashara(utuye i Kabare) yazaniye mwisengeneza we uwo mukecuru wali utatse amasaro umubili wose ati: Mwana wanjye bazakwica, kandi igitero kizaza hali umunsi mukuru mulimo, abazahunga bazirukanke mumasaka. Yabimuraguliye bali mugasiza kw’ivuko.
UMWANZURO.
Izo mpanuro zose zihuliza kukintu kimwe. Habyarimana azavaho yoretse abantu benshi. Aliko nawe ntazarokoka. Ngo ukwanze atiretse agutura inzoga y’amanywa, kandi ngo umuntu asiga urumwirukaho, aliko ntasiga urumwirukamo. Inkotanyi zizafata KIGALI zinjiliye mu Bugesera, kandi intambara ikazamara iminsi itatu Bikazaba ali mugihe cy’invura nyinshi. Kubaraguye imihungire ya Kigali, bavuga ko uzahunga yerekeza aho amazi aturuka, ni ukuvuga rero ko ali ukuzerekeza i Gitarama. Abo bapfumu bose bavuze ko, nta insinzi bizagenda nk’uko byahanuwe. Izo ndagu zose Habyarimana arazizi.Buli gihe iyo Habyarimana yenda kujya mu mahanga, Yatumizaga Mukabaziga , akamara iwe I Kanombe ibyumweru bibili, agataha ali uko Habyarimana atahutse.
(ubu Mukabaziga yitabye iyo hejuru). ——————————————————————————————
Publié dans ACTUALITE, actualité africaine | Pas de Commentaire »


text:
Menya ibyaha 5 bigoye Kwihana
Yanditswe na Imanishimwe Dieudonne August 3, 2017
ubwo Adamu na Eva bakoraga icyaha, nyuma yaho bakoze ikosa rikomeye ryo kutemera icyaha bakoze ahubwo umugabo avuga ko ari umugore wabiteye, umugore nawe avuga ko ari inzoka yamushutse birangira […]
ubwo Adamu na Eva bakoraga icyaha, nyuma yaho bakoze ikosa rikomeye ryo kutemera icyaha bakoze ahubwo umugabo avuga ko ari umugore wabiteye, umugore nawe avuga ko ari inzoka yamushutse birangira bose nta n’umwe wemeye icyaha. Ibyo byatumye Imana ibahanisha ibihano bikomeye, kugera ubwo n’uyu munsi abatuye isi bose bakigerwaho n’ingaruka zo kutamenya kwihana kw’abatubanjirije. Usanga rero biri muri kamere yacu kutemera icyaha. Birumvikana ko uyu muco utari mwiza tuwukomora kuri Adamu na Eva.
Umuvumo ukomoka mu cyaha cy’Adamu na Eva watugezeho twese, ni kimwe n’ ibindi byaha bikorwa muri iki gihe nabyo bigira ingaruka mbi ariko cyane cyane iyo bikozwe n’abavuga ko bamenye Imana byo biba ari bibi cyane.
Kuko dufite kamere y’ Adamu birashoboka ko umuntu yakora icyaha yabigambiriye cyangwa bimutunguye ariko ni byiza no kubanza gutekereza ngo iki cyaha ngiye gukora nzacyihana binyoroheye? Ese Imana nimbabarira abantu bazamfata bate? Ese nyuma yaho sinzajya ngendana ipfunwe ry’intege nke zanjye? Reka mbibutse ko n’ubwo Imana yakubabarira ariko abantu bazahora babikubonamo.
Muri iyi nkuru turabagezaho ibyaha 5 bikorwa n’ abavuga ko bakijijwe ariko kubyihana bikaba bikomeye.
1. Ubwibone:
Ubwibone ni icyaha gikorwa n’abantu benshi ariko bakaba batazi ububi bwacyo. Ushobora kugira ubwibone ku bw’ impano ufite yo gusenga, kubwiriza, guhanura, gusengera mu itorero ryiza wenda ngo kuko rifite disipulini yihariye, gatekereza ko ukijijwe kuruta abandi n’ibindi. Ubwibone bushobora no guterwa n’umugisha Imana yaguhaye aho guca bugufi ukibona. Imana irwanya abibone (1 Petero 5:5-6). Abantu bakora ibyaha byinshi ariko Imana ntirabarwanya ariko iyo wibonye uba uvogereye icyubahiro cy’ Imana. Burya Imana yatanze ibintu byose ariko icyubahiro cyayo irakigumana. Bityo iyo ugize ubwibone ntiyakwihanganira ahubwo igucisha bugufi.
Urugero: Nebukandineza yubatse Babuloni yibagirwa guha Imana icyubahiro yabimushoboje bituma imwohereza kurisha imyaka 7. Herodi yateranyije abantu arabaganirira baramwogeza kugeza ubwo bavuga ko atakiri umuntu ahubwo avuga nk’ Imana. Malayika yamukubise urushyi ahita agwa inyo ako kanya. Nta muntu n’umwe wigize agira ubwibone ngo bimuhire.
2. Kubeshya:
Abantu benshi barabeshya ariko byagera muri Afurika ho uba ubona bikabije kuko n’ibyo tudafitemo inyungu usanga tubibeshya. Wagira ngo biri mu muco wacu. Gusa burya Imana yanga ururimi rubeshya. Bibiliya ivuga ko Yesu ari inzira n’ukuri n’ubugingo, bituma rero ikintu cyose kitari mu kuri Imana ikirwanya cyane. Aburahamu yabeshye ko Sara ari mushiki we, na Isaka umuhungu we abeshya ko Rebeka ari mushiki we. Yakobo yabeshye ko ari Esawu yiba umugisha. Amunoni yabeshye ko arwaye ahubwo agambiriye gufata ku ngufu mushiki we. Ikinyoma cyarakomeje kugera ku bisekuru 7. Menya ko niba ubeshya, nubyara umwana azajya abeshya kurenza uko wowe ubikora.
Ni gute umuntu agera mu mahanga akabeshya ko ari impunzi agahindura amazina ye n’aya se na nyina akabeshyera igihugu? Ibi usanga abantu benshi babikora kandi ari nta wamuhize ahubwo ari uko yishakira imibereho. Aho rero icyaha cyo kubeshya gikomerera ni uko mu gihe ushaka kwihana ibi, bizagusaba kujya muri polisi, ubabwire ngo narabeshye.
Hari abandi babeshya mu bucuruzi bakanyereza imisoro. Hari ababeshya abo bagiye kubana ntavuge ko yabyaye hanze, akirarira imitungo adafite. Hari ababeshya imyaka kuri dipolome, cyangwa agakoresha impapuro mpibano. Hari ubeshyera umuntu ikinyoma kizamucisha umutwe cyangwa kimwirukanisha mu kazi. Akabazo k’amatsiko: Ese n’ubwo wakwihana buriya uzasubira inyuma uvuguruze ibyo wavuze bibi kuri mugenzi wawe? Inama natanga ni uko twakwitoza kubireka kuko kubyihana bizaduhenda.
3. Kwica:
Kwica ni icyaha abantu bakinisha ariko kumena amaraso y’inzirakarengane bibabaza Imana ku kigero kiri hejuru. Ese mwari muzi ko Imana ari yo yonyine ifite ububasha bwo kwambura umuntu umwuka? Imana yivugira muri Bibiliya ngo “Ndi Uwiteka wica agakiza”! None ni gute umuntu yiha ubushobozi nk’ubw’ Imana? N’ubwo umuntu yaba yakugiriye nabi, nta burenganzira ufite bwo kumwica. Imana iravuga ngo “Guhora ni ukwanjye” (Abaroma 12: 9-21).
Abantu barica mu buryo bwinshi. Hari abakobwa bakuramo inda, abubatse ingo bazitwita batazishaka bakica abo bana, abica kuko bagambaniye abandi n’ibindi. Mu bihugu bimwe na bimwe kwica bisigaye bisa nk’umukino usanzwe. Nifuza kubamenyesha ko amaraso ahamagara andi maraso. N’ubwo hashira imyaka Magana, amaraso y’inzirakarengane azakomeza gutaka. Ese mwari muzi ko amaraso y’ Abeli n’ubu agitaka kandi hashize imyaka itagira ingano apfuye? Umuntu ukinisha kumena amaraso aba akururiye umuvumo umuryango we n’igisekuru cyose.
Ibi iyo bikozwe n’abavuga ko basenga byo biba bikomeye. Njye hari ikibazo mpora nibaza: Mu Rwanda muri Mata 1994 hari abakirisitu 95% hanyuma jenoside yakorewe Abatutsi iraba. Ubwo se twavuga ko yakozwe na nde? Ese umuntu watinyutse kumena amaraso bizamworohera kwihana? Ese nanihana sosiyete izamufata ite?
4. Kuba umugore/gabo wa 2:
Iyo dufata ibyemezo mu buzima bwacu hari igihe tubifata tutarebye kure. Ese kuba uhisemo kujya kuba umugore/gabo wa kabiri utekereza ute igihe bizaba ngombwa ko hafatwa icyemezo cyo gutandukana? Cyangwa wakiriye Yesu nk’umwami n’umukiza Imana ikagusaba kuvayo ubwo bizakorohera warahabyaye, uhafite imitungo, ubuzima bwari butangiye kuryoha? Ese abana bawe ntibazagerwaho n’ingaruka zo kutarerwa n’ababyeyi bombi ku bwo kudafata icyemezo urebye kure? Ndahamya ko iki cyaha ari kimwe mu bigora kwihana kuko bisaba gufata icyemezo gikarishye.
5. Ubutinganyi:
Iyo tuvuze ubutinganyi tuba tuvuze: Abagabo basambana n’abagabo, abagore basambana n’abagore, umuntu ushobora kuryamana n’abo badahuje igitsina ariko anabihuza n’abo babihuje. Hari abandi bihinduza igitsina bavukanye baravutse ari abahungu/kobwa akumva ntabishaka ahubwo akihinduza. Muzajya mubona abahungu bigize abakobwa cyangwa abakobwa bigize abahungu. Mu bihugu biteye imbere barababaga bakabaha n’igitsina kugira ngo bagere ku byifuzo byabo.
Aha twavuga ko hari n’ubusambanyi busanzwe nabwo bugenda bufata intera ndende kugeza ubwo n’ abakristo mu matorero bakora iki cyaha nk’aho ari ibisanzwe. Bwaba ubusambanyi bukozwe abantu bahuye cyangwa ubukoreshejwe ikoranabuhanga bwose ni kimwe. Muri iki gihe amazu akora filime z’urukozasoni muri Amerika basohora izirenze 200 ku munsi kuko ni imari yunguka.
Tukivuga ku byaha bigora kwihana ese iyo uciye inyuma umugore/gabo wawe, aho bizakorohera kubyihana cyangwa bizagusaba ikiguzi kiremereye? Imana irababarira ariko mpamya ko abagira izi ntege nke, uzasanga gushyikira imbabazi z’ Imana bibavuna kuko bagira ipfunwe ry’uko sosiyete izabafata nibimenyekana.
Mu komeze mubane natwe tuzabageza ibindi byaha 5 umuntiu akora bikamugora kwihana
Ubaye ukora kimwe (cyangwa byinshi) muri ibi byaha, ndagusaba ku bw’imbabazi z’Imana kuzibukira hakiri kare, kuko kubyihana biravuna. Fatirana hakiri kare, urekure, wihane, Imana izakubabarira.
Pastor Desire@agakiza.org


text:
MR JOSEPH PART 15
Niba utarasomye PART 14 wayisoma hano hasi
https://dusabane.wordpress.com/2017/01/28/mr-joseph-part-14/
.
Aho twagarukiye ubushize!
.
rumeze nkurupfuye, mpita naka mama phone nshana agatoroshi ndarwegera ndukuyemo maske mpita nikanga ngwa mukantu, nihanagura mu maso ngira nti ahari ubanza ndimo kurota, gusa nkomeje kwitegereza mu maso hacyo mbona ni…………
.
part 15
.
hacyo mbona ni gasore biranshanga, niko guhamagara cyane nti: gaso… gasore..kanguka gasoreee we! Nkomeza kwinginga ,ngiye kubona mbona ahise amfata akaboko avuga yinginga ati: jo..jos… joseph! Ibi nibyo narinkwiye kabsa! Kandi umbabarire kubwibi! Njye: yeehh! Uravuga iki se gaso!? Nawe ati: jo.. jos. Hitim hitimana…… atarangiza mbona ashizemo umwuka, bavandimwe numvise agahinda kanyishe ndetse amarira ashoka mu maso arimenshi kuko ntiyumvishaga uburyo gasore yahemuka bigeze hariya,ndetse nkibaza ukuntu twaba twarabanye ariwe muntu ungira inama none akaba ari umwicanye wa papa Jacob!
.
.
.
Naomeje muribyo ngiye kumva numva mama aravuze ati: niko se jose! Wowe wageze hano gute!? Njye: yeeeh! Wowe mbwira ibirimo kujya mbere kuko siniyumvisha uburyo gasore yaragiye kukwica! Mama: sha nanjye birantunguye,sinarinzi ko gasore akorana na papa wawe! Njye: ngo papa nde!? Mama: papa wawe wamwana we! Njye: eeeh! Njye ngira data wumwicanyi kuva ryari! Ese ubundi nukuberiki warugiye kwicwa!? Mama: sha nanjye sinzi, gusa ubanza arukubera ko so atakinkeneye,ntawamenya! Njye: yeeeh! Noneho ushatse kuvuga ko nawe waje hano uziko bagiye kukwica! Erega mbwiza ukuri kuko hari byinshi maze kumenya!
.
.
.
.
Mama: hhhuuh! Sha se wamwana we! Wagize ngo nanjye narinzi ko nagambaniwe!? Njye:yeeeh! None se byari byagenze bite!? Mama: sha nyine njye banzanye bambwira ko tugiye kugurisha imari kandi ko tutagomba kwerekana amasura yacu,gusa natangiye kubona aho bambwiye atariho turimo kugana, ubwoba butangira kunyica!
Njye: haha! Nonese wowe kuki wabyemeye! Wumvaga ibintu bagurisha batagaragara amasura ari ibyamahoro!? Mama: sha se wa mwana we, sizantege nke z’abagore! Ubwo nyine papa wawe yanyinginze ngezaho ndemera! Ubwo nanjye nahise mvugira hejuru n’umujinya mwinshi nti: mbwiza ukuri weee….. kandi ntiwongere kuvuga umwicanyi ngo ni papa kuko ndabizi ko nawe ubwawe uteri mama!
.
.
.
Nkivuga ntyo mbona mama arikanze ndetse aguye mukantu ahita ambaza ati: ur..ur.. uravuga ibik jose!? Ubwo njye amarira yendaga kunshiramo kuko umujinya narimfite wo suwinaha! Narebye mama mumaso abona ko ntamikino mfite niko guhita yicisha bugufi ndetse nawe atangira kurira aravuga ati: jose! Nakakubwiye byose ariko sinzi aho nabihera! Njye: vuga se nyine wimbwira menshi, nshaka kumenya amavo yanjye ndetse n’uburyo nageze muri ruriya rugo!
Mama: yooooh! Joseph rero mbere ya byose mbanje kugusaba imbabazi kubayabaye byose sinzi nimbi urambabarira! Njye: vuga ariko yewe! Urumva nakubabarira nte se ntarumva nikosa ufite!?
.
.
.
Mama: buriya rero joseph! Uyu gasore ureba niwe wakuzanye murugo ukiri agahinja………..atarangiza mpita mubaza nti: ankuyehe se nyine!? Mama nawe ati: itonde ariko joseph ubanze unyumve! Nyine njye nagiye kumva numva umugabo wanjye ambwiye ko tugiye kuba bakire bambere mubambere! Birumvikana twarabakire ariko tudahambaye nkuku ubibona! Ubwo nyine nanjye matsiko yari yose niko guhita mubaza nti: nonese mugabo mwiza ugiye gukura hehe amafaranga! Nawe aranzubiza ati: humura wowe uzabibona!
Njye: hanyuma se bigenda bite!? Mama: nyine hashize nkiminsi ibiri mbona araje n’abasore be,avuga ko za gahunda zaciyemo ndetse baracelebra barankwa barasinda gusa icyambabaje nuko abasore bamaze gusinda bose yahise abica ndetse hariya hubatse igikoni ni bose batabye! Njye: ayi weeee! Ariko se koko mana yanjye…… ntarakomeza mbona mama afashwe nikiniga ahita arira niko guhita mubwira nti: hoya we hoya kabsa! Ihangane undangirize!
.
.
.
Mama: ubwo nyine haciyemo umunsi umwe,mbona gasore arakuzanye ndetse mbona umugabo wanjye asa nkaho aziranye na gasore ndetse numva arimo kumubaza ati:akandi kagakobwa karihe! Undi nawe amusubiza ko yakabuze akabona agahungu gusa! Njye: yeeeh! Nonese gasore yaje kuba umukozi ate!? Mama: nyine gasore we yari umuntu utifashije,mbese bisa nkaho papa Jacob yamutumye gushaka abo bana, gusa nyine bamubajije icyo bamuhemba,asaba ko bamuha akazi!
Njye: eeeeh! Burya se gasore nuko ameze koko!? Mama: sha nanjye sinzi kabsa ndetse sinigeze menya ko gasore akorana na n’umugabo wanjye ahubwo namufataga nkumukozi nkabandi bose! Njye: nonese! Mubyukuri bavugaga ko njye navuye hehe! Nsobanurira!?
.
.
.
Mama: sha njye uko nabiketse! Bisa nkaho harumutu bari bavuye kwica ndetse nkumva ko yaba ari papa wanyu wowe nako gakobwa kabuze! Njye: yoooh! Ibuse koko bayaba aribyo, ababyeyi banjye baba barazize iki! Mushiki wanjye se we aracyariho mana yanjye!?
Mama: sha nanjye sinzi ko, mushiki wawe yaba akiriho gusa gahunda zose ni izimana! Njye: nonese mama! nawe ati: iki se jose!? Njye: wowe kuki wahisemo kuntoteza bigeze hariya koko!? Mama: nyine wa mwana we, niyo mpamvu nagusabaga imbabazi! Erega ntibivuze ko nakwanganga ahubwo nyine ukimara kumenya akenge bantegetse kugutoteza kugira ngo utazagera n’ahategerwa hato ukamenya ibihishe byose! Njye: yeeeh! Mbega umugabo mubi we! Gusa icyampa na gasore akazuka nkumva icyo ambwira nukuntu yatwishushanyagaho nyjye na claude!
.
.
.
Mama:hhhum! Ntukavuge ibidashoboka wa mwana,gusa ukore ibishoboka usubizwe imitungo yadata wawe naho njye sinkwiye kubaho! Njye: yeeh! Ubwo…… nkivuga mbona arahagurutse ateruye ya nkota ya gasore,agiye kuyijomba munda mba ndamusibukiye turarwana ndayimwaka mpita mubwira nti: ntasoni ma! Urashaka kwiyica ntasoni! Mama nawe ati: nibyo sha jose! Njye nari narahize ko ntazapfa ntakubwiye ukuri ndetse nkanagusaba n’imbabazi!
.
.
.
Njye: hoya rero! Nakubabariye ariko ntukwiye gupfa kuko bibaho,ahubwo shaka aho uba ugiye ha kure! Sibyo se!? mama: sha nacyo! gusa numvaga ntakwiye ubuzima! Twakomeje kuganira ibyagahinda gusa ndetse buza no gucya. Ubwo mama yerekeje ukwe nanjye nsubira murugo, gusa ibibazo byari byose, kumtima nti: reka njye kubitura claude niwe dusangiye umuruho!”
Mwabantu mwe nibazaga icyo nkorera hitimana bikanyobera,mbese ngera hahandi umuntu yumva mumutwe hatse umuriro kubera ibitekerezo byinshi ndetse numvaga mfite amatsiko menshi yo kumenya uburyo Yvette na jacob bazabura nyina bakamera! Ntakindi nakoze nahise njya kureba claude ngo mubwire urwo mbonye ndetse ngira ngo angire inama yicyo gukora!
.
.
.INAMA YA CLAUDE NI IYIHE!?
NTUCIKWE PART 16….LOADING…..
https://dusabane.wordpress.com/2017/01/28/mr-joseph-part-16/


text:
KANDA HANO UREBE VIDEO
Umuhanzi mu ndirimbo zo kuramya no guhimbaza Imana, Tuyiringire Arsène (Tuyi) agiye gukora igitaramo gikomeye azamurikiramo album ye ya mbere yise ‘Umujyi w’Amashimwe’. Muri iki gitaramo kizaba ku munsi wa Pentecote, azafatanya na Patient Bizimana, Gaby Kamanzi n’abandi.
Arsène Tuyi usanzwe asengera mu itorero rya Evangelical Restoration Church (ERC) i Masoro, n’umwe mu bahanzi bafite impano ikomeye mu kuramya no guhimbaza Imana. Mu mwaka wa 2016 Tuyi yegukanye igihembo cya Groove Awards nk’umuhanzi mushya w’umwaka wakoze neza kurusha abandi.
Kuri ubu uyu musore akaba agiye gushyira hanze album ye ya Mbere ‘Umujyi w’amashimwe’ mu gitaramo kizaba kuri iki Cyumweru tariki ya 20 Gicurasi 2018.
Iyi album ya Tuyi ikaba igizwe n’indirimbo icyenda arizo ‘Umujyi w’Amashimwe’, ‘Calvary’, ‘Wagize neza’, ‘Wampaye umudendezo’, ‘Uri mwiza’, ‘Ikinyejana cyatoranijwe’, ‘Amajwi y’Abacunguwe’, ‘Amagufwa yumye’ na ‘Christ lives in me’.
Ikaba itagaragaraho indirimbo yakoranye na Israel Mbonyi bise ‘Waramutse Rwanda’ kuko yayishyize ku yindi album yitwa ‘Icyaremwe gishya’.
Muri iki gitaramo Tuyi azafatanya n’abandi bahanzi nka Patient Bizimana, Gaby Kamanzi, Irimbere Christian, Shekinah Worship Team na Shining Stars Family.
Kwinjira muri iki gitaramo ni ubuntu, kikazabera ku rusengero rwa Evangelical Restoration Church i Masoro guhera saa kumi z’umugoroba (4PM).
Umva hano indirimbo ‘Umujyi w’amashimwe’ Arsene Tuyi yitiriye album agiye kumurika
Ivan Heritier


text:
Mu nyandiko umuyobozi w’Ishami ry’Umuryango w’Abibumbye ryita ku Muco n’Ubumenyi (UNESCO) Irena Bokova yageneye umunsi mpuzamahanga wo kuzirikana umurage w’amashusho n’amajwi uba tariki ya 27 Ukwakira, yavuze ko umurage dukura mu mashusho n’amajwi (audiovisual) uhatse ubukungu bwinshi ariko iterambere muri tekinike rigasa n’iryangiza imiterere y’ibikoresho bishobora gusoma ayo majwi n’amashusho.
Avuga ko kubungabunga ubusugire bw’uyu muco ari ikintu gikomeye, gisaba uburyo buhenze kuko muri iki gihe hakomeje kugaragara kwangirika gukabije k’uwo murage.
Kubera iryo yangirika rikabije, yagize ati “ tugomba gushyiraho uburyo bwo kumvikanisha ibikwa ry’uwo murage, tukanashyira imbaraga mu bufatanye mpuzamahanga kuko igihe gikomeje kutwicira uyu murage.”
Bokova avuga ko UNESCO iri mu rugamba rwo kurinda imirage y’ubwoko bwose harimo ibitabo, inyandiko, ibya kera, ibikorwa by’ubukorikori, amashusho agaragaza umuco n’amateka n’ibindi.
Mu rwego rwo gushyiraho ubwumvikane mu baturage bose, ngo hakenewe ibiganiro mpuzamico kugira ngo hirindwe ubushyamirane bujya buboneka hagati y’abadahuje imico n’amadini.
Iyi nyandiko ikomeza igira iti “Umurage uva mu majwi n’amashusho, ni wo ukubiyemo ibintu byose bigaragaza umwimerere n’ibyo twibuka kuko amajwi n’amashusho bifatwa nk’ubuhamya bw’umwimerere ku mico yose ya kiremwamuntu aho iva ikagera, kandi hakaba nta kindi gishobora kugaragaza ibi kurusha amajwi n’amashusho”.
UNESCO ibinyujije muri gahunda zayo z’umuco n’ikiganiro cyitwa « Mémoire du Monde », ikomeje gufasha ibihugu byose mu kurinda ubusugire bw’imirage yabyo igaragara nk’ikomeje kugenda itakara.


text:
UBUTUMWA UMUBYEYI BIKIRA MARIYA YAHAYE BYISHIMO KU ITARIKI YA 30 /01/2010
Umubyeyi Bikira Mariya yaje ababaye cyane ari mu rumuri rwinshi cyane ntabona icyo ndugereranya narwo nuko aranyitegereza, aransuhuza, ati :
B.M. : Uraho mwana wanjye ukomeje kwihanganira ibigeragezo byose uhura nabyo!
BY. : Uraho Mama!
B.M. :Mwana wanjye, umeze ute?
BY.: Mama, meze neza gahoro nawe urabibona, ntabwo nkiruhuka na rimwe.
B.M.: Mwana wanjye ntuzongere kuvuga ngo urababaye kuko kubabara kwawe ni ukugira ngo ufashe umwana wanjye Yezu Kristu gucungura isi.
BY.: Ngo mfashe umwana wawe gucungura isi? Murakoze Mama, ntabwo nzongera kwinuba.
B.M.: Mwana wanjye, kuba naje kuri uyu munsi wanjye ukomeye mujye muwumenya kuko ari umunsi njya gusuraho roho zo muri Purgatori. Icyo gihe rero n’umuriro wose wo mu kuzimu urafungwa. Kuri uyu munsi kandi nagira ngo nkwereke ko iriya roho y’uriya mwana wanjye nayakiriye, narayisukuye kuko mu mibabaro yose nari ndi kume nawe kubera ababyeyi be batanyibagiwe muri Rozari yanjye, kandi kubera ko nabifatanyije nawe bamuturira Rozari. Nagira ngo nkwereke ko Rozari ikomeye, nabo ndabashimiye uzabambwirire ko batagomba gucika intege ahubwo ko bakomereza aho. Ubu rero ndi kumwe nawe kuko naramuteguye bihagije.
Mwana wanjye, nsuhuriza abana banjye bose ntawe urobanuye, uti nimugire amahoro, urukundo rwanjye rubasakaremo. Bana banjye, nimusabane umwe ku wundi, maze mugenzi wawe umubonemo urukundo rw’Imana Data. Bana banjye, narababwiye ngo nimwiyunge, musabane imbabazi muranga murananira. Bana banjye, niba mufite amaso yo kubona nimubanze murebe aho ibintu bigeze, mugeze ahantu habi cyane, abatabibona ni akai kabo. Hari abakomeje kwirengagiza ubutumwa bw’ijuru bakomeza gupinga ubutumwa bw’ijuru, abo bazabyumva bitagishoboka. Uwibwira ko namanukiye mu ijuru ubusa uwo aragowe, aragowe kuko ntacyo azireguza imbere y’Imana Data.
Bana banjye, muri kino gihe kibi mugezemo nimwihane mukurikize ibyo nshaka byose, mwihane kandi ntakwiyoberanya ku munwa ariko imitima yanyu ibemo umwana wanjye Yezu Kristu, nawe ababemo kuko igihe kirageze ajye guhorera abana be bababaye. Ubu u Rwanda yarugezemo, arwicayemo. Yararubahaye rurabananira none ubu rero agiye kwishugurira inyangamugayo mu bimenye nta gihe ntabibabwiye, amazi agiye kurenga inkombe. Imvura y’amahindu igiye kubanyagira, urugogwe rugiye kubikubita hejuru, muratunguwe kuko kimwe cya kabiri kiratashye ndetse ntabwo ari kimwe ca kabiri bizarenga. Ibi mbabwira bizarokoka bake kuko nta gihe ntabawiye. Mbisubiyemo, ntabwo ari kimwe cya kabiri gusa kubera kunangira imitima kwanyu kw’Abanyarwanda; kuko kugeza ubu abantu benshi bataye ukwemera kubera ibintu, ubera imitungo myinshi bahugiyemo.
Bana banjye, ibyo byose murundarunda mugiye kubibura mubibona, mugiye kujyana nabyo kandi narababwiye kuva kera. Naravuze, naravuze ntacyo mutazi. Bana banjye, ishyamba si ryeru, mubimenye mugiye gutungurwa, mugiye kuyoberwa uko bigenze.
Mwana wanjye, ongera ubwire abantu bose ntawe urobanuye, babwire ko umwana wanjye Yezu ababaye, arababaye kubera Abanyarwanda bagiye kurimbuka.
Bana banjye, Abanyarwanda ukuntu mbakunda ariko muranze murananiye. None rero mwana wanjye, wabonye uko umwana wanjye ameze, ariya maraso ubona menshi atemba ni ko bigiye kumera. Ziriya nkovu ubona zagashutse, ni ibyaha byinshi by’Abanyarwanda bikomeje gukorerwa muri kino gihugu. Ibi byose ubona bigiye kubagwirira kuko hirya no hino mu gihugu ni imiborogo gusa. Nongeye kubisubiramo, ariya maraso ubona atemba ni ko bimeze kuko abantu benshi baratashye, kuko uburakari bw’Imana bugiye kubisukaho.
None rero mwana wanjye, ngutegetse kuvuga ishapule y’ububabare inshuro eshatu ku munsi, gukora inzira y’umusaraba buri munsi, kubuga Rozari buri munsi, mukabisozesha ishapule y’impuhwe z’Imana kugira ngo mumfashe kuririra Abanyarwanda. Utazahitanwa n’amahindu azahitanwa n’umuvu cyangwa umuyaga cyangwa inzara. Ibyo byose birabateganyirijwe, niyo mpamvu mbibabwiye kugira ngo mubimenye.
Bana banjye, umwana wanjye Yezu Kristu yarabakunze, arabagenderera ariko mwanze kwakira urukundo abakunda. Nimureke rero ibyavuzwe byuzuzwe kuko byanze bikunze ibyavuzwe byose bigiye kuzuzwa nta kadomo na kamwe kagabanutseho, kandi ibi nkomeje kubabwira ni ko bimeze, ndetse byaratangiye. Hari intambara ya bucece. Abantu benshi ntibakivuga kubera amoko, benshi bakomeje guhunga iki gihugu, abandi bakomeje gushyirwa mu buroko kubera kwironda kwa bamwe, abandi bakomeje kuvutswa utwabo bari batunze. Mugira ngo ntitubibona? Ibyo byose rero mugiye kubiryozwa kuko ibyo byose mupfa ntabyo muzatunga, umwana wanjye agiye kubirimbura namwe atabasize. Hari abo umwana wanjye yahaye ubwenge none barerekana ko babumurusha, nabo agiye kubibasira nta n’umwe ababariye kugira ngo bamenye ko umunyabwenge ariwe gusa.
Mwana wanjye, ongera ugire abantu bose inama. Babwire uti hari abatwakiriye n’abataratwakiriye, mwese nimumenye ko ibyo twababwiye kuva mbere nimumenye ko igihe kigeze, igihe ni iki nta kindi mutegereje.
Bana banjye, ndababaye kubera igihugu cy’u Rwanda n’Abanyarwanda nakunze, Abanyarwanda narabakunze ariko mwanze kwakira urukundo mbakunda. Bana banjye, ndabakunda ariko mukangaragariza ko muzi kwangana.
Mwana wanjye, sengera Abanyarwanda kuko barambabaje cyane kubera urukundo mbakunda none benshi bakaba bagiye kurohwa mu rwobo.
Bana banjye, nguyu wa munsi nababwiye urageze kandi ubaguye gitumo muri gushaka amafaranga, muri kwiruka ku bintu. Bana banjye, mubyirukeho ariko ntabyo muzatunga, n’ababyambuwe nabo bari abana banjye kandi bari abana nka mwe. Mbisubiyemo, ibyo byose muri gukangisha umwana wanjye arabirimbuye namwe atabasize.
Mwana wanjye, ubu butumwa ubugeze ku Banyarwanda bose ndetse n’abari hanze. Ari uwakiriye cyangwa utarakiriye, mwese ubu butumwa burabareba, ntutiye kubutanga rero, nshaka ko nta n’umwe utungurwa n’utabwakiriye nawe abe yabimenye.
Bambwirire kandi ko ibi byose muri gupfa umwana wanjye arabirimbuye namwe atabasize. Bana banjye, nguyu wa munsi ubaguye gitumo mwibereye mu mitungo. Bana banjye, urukundo mbakunda ni rwo rutumye mbereka ko mbabaye, nibura hagire urokoka . bana banjye, ni benshi batakira ibi mvuga kubera amaraha barimo. Abo nabo umwana wanjye agiye kbereka ko ariwe utanga umunezero n’amahoro.
Mwana banjye, mbwirira abo bakiriye bumva ibyo mvuga kandi bakabishyira mu bikorwa, uti uyu munsi ni mwe mutumye ntangaza ibi kugira ngo mudatungurwa.
Bana banjye, nimwitegure kuko ibikomeye biraje. Bana banjye, hari abarimo abavuga ngo barambiwe gutegereza, bavuga ngo ibi tubabwira ni bya bindi, ntabwo ari bya bindi rero kuko mbere narabateguzaga ngira ngo hagire uwisubiraho ariko noneho igihe ni iki kandi kibuzuriyeho, muratunguwe. Umwana wanjye arababaye, arababaye. Bambwirire ko umwana wanjye agiye kubamanuriraho amahindu, ibimenyetso bihagije mwarabibonye ntacyo mutazi, ariko bana banjye koko n’abo nakubise akanyafu ndabona ntacyo bibabwiye kugira ngo bahinduke.
BY.: Ariko Mama, wambabariye koko ukambwira icyakorwa kuko ibyo mukomeje kunyereka binteye ubwoba.
B.M.: Mwana wanjye, ngusabye kutazongera kuvuga ngo nimbababarire. None se ko mwe mutambabarira, aho nahereye mbinginga kuva mbare na mbariro ariko mwanze kunyumva, mureke ibyavuzwe byuzuzwe.
Mwana wanjye, bara imyaka maze mu gihugu cyanyu cy’u Rwanda ntegereje guhinduka kwanyu, ariko noneho ndabahebye.
Mwana wanjye, uzanshimirire abana banjye bakoeje kuvuga Rozari bazirikana, uti Rozari mwavugiye umuvandimwe wanyu narayakiriye n’ubwo yababaye ariko yabashije kwitegura kuva mwayivuga ntabwo nigeze muva iruhande, naramusukuye, roho ye ndi kumwe nayo. Mwihagayika rero kuko uvuze Rozari wese mba ndi kumwe nawe. Ubu rero ndi kumwe nawe naramwakiriye. Mwana wanjye, mbisubiyemo, ubu butumwa uhite ubutanga kuko bose burabareba, ari uwakiriye cyangwa utarakiriye, ubu butumwa bose burabareba kuko nshaka ko nta n’umwe utungurwa. N’utarakiriye nawe buramureba.
Bana banjye rero mwe mwumva ibyo mbabwira, icyo mbifuzaho uyu munsi nimusenge musabira roho zo muri Purgatori kuko hari nyinshi zitagira uzisabira. Bana banjye rero groupe ya 4 narayishimye cyane . uyu munsi wa none rero mwihe amashyi n’impundu kuko murabikwiye.
Bana banjye, nimukomeze mwitange kandi igihe cyose muteranye mujye mumenya ko mbari hafi kandi iyo mpari ntabwo mba ndi jyenyine n’umwana wanjye tuba turi kumwe.
Mwana wanjye, nsezerera abana banjye, uti uwemeye inema y’umwami wanyu Yezu Kristu nanjye mwifurije ihirwe risesuye no kuzatunga igihugu ho umunanai. Mbifurije no kuzashyikirna n’umwana wanjye mu bihe bishya no mu Rwanda rushya mwagabiwe n’umwami wanyu i Nyanza kuko yarutuye umwana wanjye.
Bana banjye, ndagiye nzagaruka ubutaha. Muramenye rero n’ubwo bamwe mbashimye sinzabagaye. Muramenye kandi sinzabe nyamwisiga ngo nisange kandi namwe ntimuzabe baburamwaje. Bana banjye, sinavuga ko mbasezeyehokandi duhorana buri gihe cyose. Bana banjye, uyu munsi wa none mbahaye umugisha wanjye wa kibyeyi.


text:
Nubwo guhuza igitsina ari bwo bwa mbere nta ngaruka nini bitera abahungu/abagabo (sibo bashobora gutwara inda, akenshi ntibabara nta n’amaraso bava), abahungu nabo bagira ibibazo bihariye
-ubwoba bwo kutamenya guswera
-gutinya gutera umukobwa inda
-gutinya indwara zifatira mu myanya ndangabitsina
-ubwoba bwo kubabaza mugenzi we
-gutinya kuba yakwibeshya akabikora uko abandi batabikora
Muri ino minsi ya mbere akenshi muzakoresha position ya missiyoneri(umugore hasi, umugabo hejuru cyangwa umugabo hasi, umugore hejuru,iyi position inatuma ubonaimboro imaze kugera mu gituba uko ireshya. Baza umukunzi wawe niba uko wumva umerewe nawe ariko amerewe kuko abagore benshi ntibakunze guhazwa n’imboro yinjiye mu gituba gusa.Bisaba ko hari n’ibindi ukora nko gukinisha rugongo, gukunguta n’ibindi(soma uburyo bwo guswera urebe ubwakugirira akamaro)
Hari ubwo mu gihe urimo guswera ushobora kumva bikuyobeye utazi iyo biva n’iyo bijya, ndetse n’umushyukwe ukaba wakurangirana udacyuye ikivi, ntugire ubwoba, akenshi n’umugore niko aba ameze ndetse bikaba byatuma adakomeza gushyukwa, mubwire uko byakugendkeye, ni umukunzi wawe kandi azakumva.Niba usohoye vuba mbere ye nta kibazo, gerageza gukomeza kumukinisha kugeza ubwo nawe arangirije.
Cunga neza agakingirizo kawe, bituma murushaho gutuza mudasimbaguritswa n’uko umukobwa yahava asama cyangwa mukanduzanya indwara.
Mushobora guhitamo ko umugore ariwe ujya hejuru, kuko bituma yipimira imboro imwinjiramo uko ireshya mu gihe umuhungu nawe atuje.Ibi bitma umugore amenya uburyo agomba kwizunguzamo hejuru y’imboro, ashobora guhitamo kwiyinjizamo imboro ngufi cyangwa ndende bitewe n’uburyo yashyutswemo,ibyiza nuko mubazanya uko mumerewe kugira ngo hatagira ubabara mu gihe undi yageze muri Eden! Mutuze kandi muhumumeke mwitsa kugira ngo oxygen yinjire mu mibiri yanyu.


text:
Tumenyere amata y’inka y’aba ay’ inshyushyu cyangwa se ikivuguto ndetse n’amata y’ifu. Ariko aha ho tugiye kureba uburyo soya nayo ishobora kuvamo amata.
IBYANGOMBWA
Soya
Isukali 100gr
Umunyu
Ubuki ibiyiko 2 cyangwa 3
UKO BIKORWA
Winike soya mu mazi, nyuma uzitonore, uzisekure, uzisye, uzishyire mu gitambaro cy’umweru, winike mu mazi y’akazuyazi mu gihe cy’iminota 10. amazi uyagere inshuro eshatu ku nshuro imwe ya soya, uhonyorere mu gitambaro, ubiteke ku muliro uringaniye muke mu gihe cy’isaha. Uhindure n’umudaho, wongeremo umunyu n’isukari, cyangwa se ubuki.
Mu gushyiramo isukali cyangwa ubuki, ukurikiza isukali unywa uko ingana niba ukunda nyinshi cyangwa nkeya ni wowe ubigena.
Uko wategura amata ya soya
Tumenyere amata y’inka y’aba ay’ inshyushyu cyangwa se ikivuguto ndetse n’amata y’ifu. Ariko aha ho tugiye kureba uburyo soya nayo ishobora kuvamo amata.


text:
Nyagatare: Imihanda yo mu mujyi wa Nyagatare ireshya na Km 4 igiye gushyirwamo kaburimbo
Yanditswe na HITIMANA SERVAND
Ubuyobozi bw’Akarere ka Nyagatare, bugaragaza ko mu rwego rwo gukomeza guha isura nziza Umujyi wa Nyagatare nk’umwe mu mijyi yunganira Kigali, hagiye kubakwa ibilometero bine by’imihanda ya kaburimbo.
Iyi mihanda igiye gushyirwamo kaburimbo ni igendanye n’igishushanyombonera cy’Umujyi wa Nyagatare. Ubuyobozi bugaragaza ko izafasha abagenda n’abakorera muri uyu mugi gukorera ubushabitsi bwabo ahantu hasukuye, hejuru y’ibi kandi n’isura y’uyu mugi ikazarushaho kuba nziza.
Kayitare Didace, Umuyobozi w’Akarere ka Nyagatare wungirije ushinzwe iterambere ry’ubukungu, yatangarije Imvaho Nshya ko ibi biri gukorwa mu rwego rwo gushyira mu bikorwa ikerekezo cy’umugi uri mu kiciro cya kabiri k’imigi yunganira Kigali.
Yagize ati:”Uyu mujyi wa Nyagatare uri mu migi itanu yatoranyijwe ngo yunganire umurwa mukuru wa Kigali. Ni muri urwo rwego ibikorwarenezo muri uyu mugi, bigendera kuri iki kerekezo.
Tugiye gukora ibilometero 5 by’imihanda ya Kaburimbo, ariko gahunda ni uko izagenda yongerwa uko ubushobozi bugenda buboneka.”
Abakorera mu mujyi wa Nyagatare cyane cyane abahacururiza bishimiye iki gikorwa, ngo kuko uretse koroshya ingendo bizafasha mu kubungabunga isuku.
Kayitare Cassien yagize ati:”Twishimira ko umugi wacu uri gukura, by’umwihariko rero kubakirwa imihanda ya kaburimbo bizatuma aho dukorera harushaho gusa neza.
Ikindi ni uko inaha hakunze kuba imiyaga wasangaga izana imikungugu mu bicuruzwa byacu, ariko mu gihe imihanda iri imbere y’aho dukorera izaba yuzuye, tuzaca ukubiri n’iki kibazo.”
Ngoga John uba i Nyagatare nk’umunyeshuri muri Kaminuza, avuga ko imihanda myiza izakuraho imbogamizi z’ibyondo bahuraga nazo bava cyangwa bajya mu masomo yabo mu gihe k’imvura.
Ati “Iyo imvura iguye uri mu ishuri ku mugoroba cyangwa nijoro byabaga ikibazo kumanuka uza ku macumbi kuko asa n’ari kure kandi inzira z’ino zigira urwondo rwinshi. Iyi mihanda igiye kubakwa rero iratubera igisubizo kandi n’iyo ugenda mu mugi ufite imihanda ya kaburimbo usanga bisa neza, abantu ari abasirimu.”
Muri iki gihe uyu mujyi wa Nyagatare urimo kuvugururwa, abubaka nabo basabwa kubaka bafite ibyangombwa kandi bakubahiriza igishushanyombonera cy’umugi, kuko bibarinda kugongwa n’imihanda ikorwa nk’iyi kuko aho iba yaragenewe haba hazwi.
TANGA IGITEKEREZO
Leave a Reply
Be the First to Comment!


text:
Mu buzima bwa kiremwa muntu ijambo urukundo rigira umumaro munini mu mibereho, mu byishimo, amahoro, kwigirira icyizere n’ubwisanzure kuko uba wumva iyo ufite urukundo, ukundwa mu buryo bumwe cyangwa ubundi ushyigikiwe n’inkingi ya mwamba, uw’intyoza yirinda ko iyo nkingi yashyiguka akagwa mu gahinda k’akangaratete, akaba nyamwigendaho akaba intabwa n’umurakare.
Uzi akamaro k’urukundo yirinda muri byose, mu magambo avuga, mu myitwarire, mu mibanire n’urugwiro kugira ngo ahore afite amahoro y’umutima yirinda gutagaguza amagambo atanga amasezerano menshi ku bantu batandukanye atazasohoza.
Aha turagaruka ku rukundo rw’umwihariko hagati y’umuhungu n’umukobwa cyangwa umugore n’umugabo aha ho biba byafashe indi ntera.
Abantu benshi bazi kuvuga banashobora kuvuga ijambo gukunda, yemwe bakanaribwira uwo bashaka bitewe n’icyo bagamije, ariko iyo bigeze ku rukundo nyarwo benshi kubisobanura barya indimi cyangwa bakadidimanga kuko baba bataratekereje kabiri ku byo bagiyemo n’uko bazifata mu bihe bikomeye by’urukundo, mu gufata ibyemezo simusiga bifasha mu rukundo, ni ho ababigiyemo bakina bababazanya, amateka agacura intimba amatage akazererezanya imihana, kuzinukwa kwa hato na hato kukuzura umuntu, umwaga no kwijima bikaba intero.
Ubundi urukundo rwihariye rugereranywa n’amarangamutima karahabutaka atuma abakundana bumva umwe akurura undi, akamubika mu ntekerezo akamwimika mu bwami bw’umutima nawe yaba imfura akayoboka ubwami, akitwara gipfura yirinda gutema ishami yicayeho, uko bifata intera ni ko birushaho kuryoha gusa bitera muzunga iyo mudahuje.
Iyo wakunze umuntu by’ukuri nawe akakunyereza mu rukundo mukaryoherwa bigatinda nyuma akagukata ukagwa mu Nyanja y’agahinda, n’ubwo waba utaha mu magorofa, wica ugakiza mu byubahiro, waratunze ugatunganirwa, warasizwe na rugira ukanogerezwa na rubanda ikuvuga imyato igutaka nta kabuza icuraburindi ritaha umutima, amariba abiri mu mboni agatongora, ikiniga n’isoni bikagusanza, ukumva isi uyihaze imburagihe, gusa si byiza kubabaza umutima ugukunda, niba bitakurimo byaba byiza guhakanira mugenzi wawe atarahungabana kuko uruguma rw’igikomere cy’umutima gitera imisonga ingoma igihumbi.
N’ubwo bimeze bityo, n’ubwo wababara ka jana, hari ubwo uba ukize icyajyaga kuzagushyirira ubuzima mu kaga ukabaho udatekanye nyamara iyo wihangana gato wari kubona umuhoza, uzaguhoza ku mutima, akakugira rukumbi azira kugucunaguza, akaguhora hafi, akakuratira bose, akemera gusiga byose, akagusanganira wese akakwihebera iteka agamije ko mutekana mwembi.
Baravuga ngo nyuma y’ibigeragezo haba hari ibisubizo, niba warashegeshwe n’urukundo wafataga nka kamara, iyubake, utungane kandi utunganyirize undi muntu uje ugusanganira umusangize amateka mumarane intimba, gusa ibyo azagukorera ntukagire ngo ni kabura majyo, cyangwa ni uko we ataba abikeneye, uzamwubahire icyo yagukundiye, umwemerere muhozanye kuko iyo utangiye kumugereranya no kuzarira winyuza hirya no hino, ukebaguzwa utegereje umurusha uburanga, igihagararo, ubutunzi n’ubwema hari ubwo wakebuka usanga atagihari cyane ko burya guhatiriza bitera kwicuza kandi kwinginga bitera gusuzugurwa, kunda ugukunda kuko uwo ukunda akunda abandi, urukundo rw’agahararo n’urukururano wagakwiye kurusezeraho ukagira intego udatega mugenzi wawe iminsi.
Ibi ni ibitekerezo bwite by’umwanditsi w’iyi nkuru


text:
Gakenke: Bagiye kwitura umutwaro wo gukora ibirometero bisaga 60 bajya kwivuza
Abatuye mu mirenge inyuranye igize Akarere ka Gakenke barishimira ibitaro by’icyitegererezo bari kubakirwa, bakavuga ko bagiye gutura umutwaro wari ubaremereye nabi w’ibirometero bisaga 60 bakoraga bajya kwivuriza i Nemba.
Ni ibitaro bizatangirwamo Serivice zose zigenewe ibitaro bikuru, bikaba byubakwa mu misozi miremire igize umurenge wa Mugunga aho bitajyaga byorohera umuturage kwivuza.
Abaturage bo basanga ari igisubizo ku buzima bwabo nk’uko bamwe babitangariza Kigail Today.
Nshimiyimana Jean Claude ati “Twumvaga bidashoboka, twakoraga ingendo ndende tujya kwivuza. Hari abagore babyariraga mu nzira abandi bagahitanwa n’inda bajya inemba bahetswe mu ngobyi”.
Ibyo bitaro byatanze n’akazi ku baturage bakabakaba igihumbi, bamwe baremeza ko bamaze gutera imbere, nk’uko byemezwa na Ntaneza Espérence.
Ati “Ibihumbi 45Frw buri kwezi ndayabona akamfasha mu kwikura mu bukene, dukize n’ingendo twakoraga tujya i Nemba ahantu twagendaga ibirometro nka 65.”
Ibitaro bya Gatonde byubakwa mu Karere ka Gakenke ni Perezida Paul Kagame wabisabiye abaturage. Ubwo yasuraga aka karere muri 2017, yasabye ko byubakwa vuba kugira ngo abaturage babone aho bivuriza.
Guverineri Gatabazi JMV avuga ko aho imirimo yo kubaka ibitaro bya Gatonde igeze, itanga icyizere ko mu mezi atatu bizaba byuzuye.
Intara y’Amajyaruguru ikomeje gushyira imbaraga mu kwegereza abaturage ubuvuzi aho imirenge 69 igize iyo ntara, 68imaze kubona ibigo nderabuzima.
Intara ikaba ifite gahunda yo kugeza amavuriro mato (Poste de Santé) mu tugari twose.
Dukurikire ukanda kuri Like
Ibitekerezo ( 2 )
nukuri bije bikenewe pe, abant bararaga amajoro bagenda imisozi bajya za shyira na nemba rwose hari ikintu kinini gikozwe. ikindi kandi imihanda igera muri aka gace nayo bayikoze neza, ikigaragara nuko ubuzima buri kugenda buhinduka. habanje amashanyarazi, babona umuhanda utarimo ibinogo none banabonye ibitaro. ninde se utashimira uriya musaza wemera ibyo azakora. ni ibyo kwishimira cyane
Paul Kagame Ni intashyikirwa ku ISI yose.ni Imana yamuhaye abanyarwanda NGO abacungure. Gakenke Bravo!!!


text:
Umunsi w’ubukwe ni umunsi umuntu wese mu buzima bwe aba yifuza ko yakora ibishoboka byose (yakora iyo bwabaga) kugira ngo uzasumbe iyindi yose yabayeho bityo bimusigire urwibutso azahora azirikana ubuzima bwe bwose aricyo gituma kuri uyu munsi buri wese ahitamo icyo azakora kizamusigira amateka mu buzima bwe kandi kijyanye n’ubushobozi afite.
Kubw’iyi mpamvu umukwe n’umugeni bo mu gihugu cya Nigeria mu gace ka Keke kabarizwa muri Leta ya Delta, batangaje abantu kubera uburyo bahisemo kwigendera kuri ka Moto nako bigaragara ko gashaje nkuko ibinyamakuru byo muri iki gihugu byanditse iyi nkuru bibitangaza.
Mu butumwa uyu mukwe yageneye abandi basore batarashinga ingo zabo, yaburiye abasore usanga birarira (biyemera) ku bakobwa abakebura kujya bakoresha ibyo bafite ngo kuko nta kintu kibaho gito.
Yakomoje kandi kuri iyi Moto bagiyeho ishaje yagarutsweho na benshi avuga ko igikenewe kurusha ibindi ari urukundo bafitanye kurusha ibindi byose abantu batekereza ngo kuko arirwo musingi wa byose.
Reba amafoto atandukanye y’ubu bukwe bwavugishije benshi:
Daniel MUKESHIMANA@Umubavu.com


text:
Mama Cyusa akivuga ayo magambo ako kanya Shaddy yahise akubita isakoshi hasi asohoka yiruka turahungabana,
Papa Cyusa-“Cyo re! Kandi wa mugore we narakubwiye? Utangiye no kwirukana abashyitsi?”
Mama Cyusa-“Ukuri kuraryana di, ko ntamubwiye ngo asohoke se ajyanywe niki? Niba mbeshya se kuki asohotse? Kuki asohotse ra?”
Cyusa-“Ariko Mama, rwose nawe urakabije, wirengagije ko ari umushyitsi umubwira nk’ ubwira Cyusa wibyariye?”
Ako kanya nanjye nahise nsohoka ngeze hanze nasanze Shaddy arira ndamwegera,
Njyewe-“Shaddy! Ihangane ntabwo nari nzi ko ibi biba”
Shaddy-“Gabby! Icyo ngusaba ni kimwe, nyareke inzira yanzanye maze nigendere nta kindi”
Njyewe-“Oya se kandi wifata umwanzuro nkuwo, ubwo se wagenda udusize ngo nuko uriya mukecuru akubwiye ko wambaye uko adashaka?”
Shaddy-“Mbabarira Gabby, iyaba ari wowe bibayeho”
Njyewe-“Ariko rero nubwo Mama yivugiraga ariko avuze ukuri, warengeye rwose wambara bigufi wiyibagiza ko tuje mu cyaro, ntiwabonye ko n’ abantu bagushungereye ubwo twageraga muga centre”
Shaddy-“Gabby? Uvuze ngo iki? Nawe urantutse?”
Njyewe-“Reka reka ntabwo ngututse! Basi mbabarira ureke kwivumbura imbere y’ ababyeyi”
Shaddy-“Ntabwo nagaruka mu nzu Gabby, nyereka inzira yatuzanye nigendere, nuko nyine mama wawe ntanshaka”
Njyewe-“Oya Shaddy! Wifata umwanzuro nkuwo, nonese ugira ngo Mama ukubwiye kuriya nuko akwanze? Umubyeyi iyo akubwiye aca bugufi ntabwo umuhunza amatwi, ngaho ngwino dusubire mu bandi”
Shaddy yaremeye dusubira muri salon twasanze biganirira ibindi natwe dufatiraho, gusa isura ye yayibitse kure, yubika umutwe ngo hatagira uwo bahuza amaso.
Tumaze kurya,
Mama Cyusa-“Niko se disi Gabby, amakuru ya Papa?”
Njyewe-“Papa se…”
Natangiye kubura aho mpera mbabwira ibya Papa, gusa nta kundi byari ngombwa nababwiye byose bitangira itama.
Njyewe-“Yantumye ngo mbabwire ko Imana niba ikimutije ubuzima azanyaruka agahigura umuhigo”
Papa Cyusa-“Oya…oya rwose ahubwo ndumva ari twebwe bo kwandara tukaza kumureba”
Cyusa-“Oya muhumure nta kibazo ubwo mpari ndahababereye ngomba kubavuna amaguru”
Papa Cyusa-“Nuko nuko mwana wanjye kwibyara bitera ababyeyi ineza”
Cyusa-“Sasa rero reka mfate akanya gato ngire icyo mbabwira”
Twaratuje dutega amatwi Cyusa,
Cyusa-“Murakoze, mbere na mbere ndashimira Imana ko nanshyitse mu rw’ imisozi igihumbi amahoro”
Teta-“Amen”
Cyusa-“ Mu by’ ukuri iki kicaro kivuze byinshi, nkigera ino rero nicyo kintu mbere na mbere nifuzaga, aho nari ndi uyu mwanya ntibyashobokaga ko uboneka gusa uyu munsi ndi kumwe namwe, ninjye Cyusa umwana wanyu wabaye undi ubu akaba ari n’ ingabo y’ igihugu…”
Cyusa yakomeje kutuganiriza koko turishima, byari imboneka rimwe nkuko yabivugaga koko, uwo munsi wabaye mwiza maze amasaha yegereje ijoro turasezera baraduherekeza, tugeze ku muhanda nongera guhobera ababyeyi nagiriwe umugisha wo kumenya dufata urugendo tugaruka I Kigali.
Twabaye tukigera Nyabugogo Shaddy ahita adusezera yurira moto aragenda turikomereza, tugeze aho nahitaga manukira ndabasezera manuka ngana mu rugo.
Nagezeyo naniwe kubw’ urugendo nikubita ku buriri ndasinzira, nakangutse mu ijoro hagati ntangira gutekereza byinshi, nagiye muri Shaddy mureba wese, nongera kwibuka amagambo Mama Cyusa yababwiye nkomeza kuyatekereza burinda bunkeraho nibaza niba koko Shaddy ariwe wanjye.
Iminsi yakomeje kwicuma havaho umwe Papa atangira gutora agatege umunezero umugaragara ku maso, ryari ishimwe rikomeye kuko kubura byose ukabura n’ ubuzima byari ibibi biruta ibindi kuri we natwe.
Mike yanyigiye umushinga ntangira gucuruza, Papa aroroherwa agaruka kuba aho twari twaratijwe na Patrona tutari kubonera ishimwe rimukwiye, yakomeje kutwitaho akajya aza kudusura kenshi natwe tukisanga iwe.
Shaddy yatangiye kujya kure yanjye, nkajya muhamagara ntanyitabe, bikanyobera, rimwe na rimwe akankupa nkayoberwa impamvu.
Hari umunsi bwacyeye nshimira Imana, cyari igitondo kidasanzwe njya ku kazi nk’ ibisanzwe, bugorobye nafashe inzira njya kureba Mike kuri hotel ya Patrona nkigerayo natunguwe no gusanga Mike yicaranye na Shaddy mu cyumba abakiriya bararamo birantungura nanjye nicara aho, Mike anzanira icyo kunywa ubundi ariheza,
Njyewe-“Shaddy! Bite se? Ntabwo nari nzi ko ngusanga aha?”
Shaddy-“Reka nanjye ntabwo nari nzi ko unsanga aha gusa bibaye byiza kurushaho kuko igihe niki”
Njyewe-“Igihe niki kihe se Shaddy? Nako humura nari nje kureba Mike ngo ambwire kuby’ umushinga yanyigiye”
Shaddy-“Gabby, wari uzi n’ ikindi se?”
Shaddy yarahindutse isura ye isa n’ umujinya ndikanga, arahaguruka ampagararaho maze arambwira,
Shadia-“Gabby! Nyita Shadia ibya Shaddy sinshaka kubyumva, ndagira ngo nkubwire ko wanyibeshyeho, nundi munsi ntuzongere kwizera umwana w’umuntu”
Njyewe-“No! Shaddy! Ni wowe umbwiye gutyo? Nizere ko uri kwikinira utarakaye, uzi ukuntu iyo urakaye uba mubi? Eeeh! Dore n’umuriro uhise ubura, Imana ishimwe ko ntari kukubona…”
Kuko nari nicaye ahagana ku muryango Shaddy yahise ahaguruka arampigika,
Shadia-“Mva imbere nitambukire wa mbwa we, niba utari unabizi mu mwijima niho mbona, ni naho nakohereje ubu ukaba ugiye kubona neza Shaddy uwo ari we!”
Njyewe-“Ngo?”
Shadia-“Ngo ngo ngo se iki? Umva narangije kukwihimuraho ibyo So yankoreye, ibindi nawe uzabimenya ujya gutonda umurongo nk’abandi kwa muganga, askyii we”
Njyewe-“Shaddy…?”
Shadia-“Shaddy Shaddy? Nta matwi ugira? Nako iyaba uyafite ntiwari kwanga kumvira nyoko umunsi ujya kunyerekana iwanyu! Itonde ushonge ushira na So ntiyari yiyanze kandi burya n’imbeba ipfa irigata amavuta”
Njyewe-“Ntibishoboka, oya oya ntabwo ari Shaddy nzi, Shaddy!”
Shaddy-“Hhhhh! Nuko nyine wabonye kimwe ubura byose, ni njyewe So yarangariye ikimero cyanjye nkamukura iby’ agaciro, ntabwo nanjye niyanze ijoro rimwe ryari rihagije, mva imbere nta mwanya wawe ngifite, warizize sinzakubazwe”
Ako kanya itara ryaratse nsingira Shaddy musunikira mu nguni nkubitaho umuryango,
Njyewe-“Shaddy! Shaddy! Urankurugutuye unkoze mu bwonko, upfuye umugara w’intare, ugiye kumbona wa ndaya we”
Shadia-“Utakinisha kunkubita, nako nushaka ukore icyo ushaka, icyo nzi cyo nahigiye ni kimwe kandi nakigezeho, utazatinyuka kunyita indaya, indaya ni wowe na So…!”
Uko ibyo byose byanzamukagamo niko umujinya wakokeye nk’ uwarugi, mba nteruye ipasi yari iraho no kugikuta cy’inzu ngo poooo, nsingira Shaddy ntangira kumudiha induru ayiha umunwa, kuko nari naruvuniyemo abahuruye bose ntacyo bari gukora.
Shaddy namukoreye ibya mfura mbi hitabazwa abashinzwe umutekano, bigoranye bica urugi aba Polisi barinjira amaboko ahambirwa ubwo, Mike wari wahahamutse yinjiye mu ba mbere muri uwo mwanya bantwara amaguru adakora hasi.
Iyo nkuru mbi yatashye mubanjye, natangiye kugaruka ib’ ubumuntu mbona abaza kunsura aho nari ndi, aribwo namenye ko Shaddy ar’ ah’ Imana na muganga.
Nyuma y’ iminsi ubutabera bwakoze akazi nkatirwa igihano kigenwa n’ itegeko ku cyaha cyo gukubita no gukomeretsa ndetse no guhangana n’ inzego zishinzwe umutekano, guhera uwo munsi ntangira kubaho ntariho, nicuza umunsi ku munsi ari nabyo byanteye kuba undi, isura yanjye igahora irakaye umvuze wese tukajya mu mitsi.
Abari banzi bose banshizeho kubera ko nangaga unsura kuri gereza, iyo hari uwazaga kunsura nangaga gusohoka nakiriye akaje ndakemera menyera igihome gutyo.
Umunsi wavuyeho ukwezi n’ imyaka birasimburana, nkibisanzwe ijoro ryaho ritinda gucya, urimo nta kindi aba azi mu mutwe usibye imigongo y’amabati atwikirije igisenge agarama akareba umunsi wose bukarinda bwira, ni muri gereza bamwe twita mabuso cyangwa igihome hari hamaze kuba mu rugo.
Wari umunsi umwe ifirimbi ikimara kuvuga mfata agakombe nkurikira abandi maze aho twari turi ku murongo dutambuka buhoro numva umuntu unsunitse cyane habuze gato ngo nature hasi,
Rukara-“Va mu nzira nikomereze we… va mu nzira ariko…?”
Koboyi-“Ruka! Gabanya inda wana nubundi dusangira ubusa, kandi ubwo wasanga warazize akamanyu k’umunsima ukaza kurwanira impungure hano”
Rukara-“Eeeeh! Utamvuga, wibeshye wongere umvuge mpite nguhombanya njye nta mikino cyangwa imishipoto ngira”
Njyewe-“Ariko wigize ibiki…?”
Rukara-“Uranshaka se nawe nkwereke?”
Njyewe-“Umva ntundebe gutya njye iyo ntafungwa wowe ntuba wanafungura udushumi tw’inkweto zanjye! Nako ntanubwo wari kuba wandamya ngo nkwemerere, nurwo rukara rwawe rumeze nkurw’ inkono iteka”
Rukara-“Eeeeh! Ceceka aho se nyine utamenyera! Icyo waba wari cyose ngaye imbwa irira mu gikombe yararyaga amanyama, Imana yari yarabibonye ko uzazana agasumburutso ikuzana aha ngo uce bugufi wa kimara we”
N’umujinya mwinshi narekuye ikofi ryiza no mu jisho rya Rukara ngo piiiii! Dutangira kurwana inkundura twakijijwe n’abacungagereza, bahita batujyana kudufungira ahandi hantu bajyanaga abanyamakosa nkatwe, umwe umwe ukwe undi ukwe.
Umujinya wari wararitse mu mutima wanjye wakomeje kunzamukamo unyuzuramo wese, burira buracya ya magambo ya Shaddy ntazibagirwa nayo akomezaga kungarukamo ya ndwara ikomeye yo kwicuza ikamfata, nkiyanga ngahondagura ibipfunsi inzu kugeza ubwo ibisebe bitobotse.
Mu gitondo kare,
Afande-“Mukingure mbonane nabo baginga bazana mawazo”
Naramwumvise ntangira kwisuganya, iby’ubwoba byo reka bwari bwaranshizemo, abashinzwe umutekano nabafataga nk’abanzi natangiye kwifora ngo niyinjira turwane nashaka andase, ako kanya bakingura akazu nari ndimo mbona ni umushya bari bazanye wari kumwe n’abandi barinzi babiri.
Twahuje amaso ndamurakarira nawe andeba ya ndoro ituma benshi baca bugufi gusa njye wari warabaye gica ntabwo nigeze mpumbya,
Afande-“Dore mbese uko areba!”
Njyewe-“Afande! Niba ndeba nabi ndamaze mfite ikibintera!”
Nkivuga gutyo nahise numva urushyi mu matwi ngo paaa! Ntangira kurwanira kumwishyura nongeye kwisanga mu biro bye nicaye imbere ye nambaye amapingu, iruhande rwanjye hahagaze abandi barinzi babiri ivugonyo rirashira,
Nkinanura ingingo numvise umukobwa witsamuye ndetse atsikimba nkurira ndikanga ndebye inyuma ya ba barinzi natunguwe no kubona umukobwa wicaye yubitse umutwe ndetse yitwikiriye n’igitambaro mu maso.
Ntabwo nabyitayeho dore ko n’ iby’ abakobwa nari narabizinutswe, ahubwo numvise ngize umujinya kuko numvaga nshaka kuba aho ntazongera kubona ikitwa umukobwa niko guhekenya amenyo ngarura amaso ndeba Afande maze ahita ambwira,
Afande-“Niko! Harya ngo witwa nde?”
Nakomeje kubika umutwe ndaceceka mbura icyo mvuga, numvaga ntacyo nshaka gutangaza,
Afande-“Ariko uzi icyo ndicyo? Nukomeza kwigira gutyo ndakwereka impamvu nambaye gutya hano ku rutugu umenye n’impamvu ari njyewe babahaye ngo nze mbagorore, ndakubajije ngo witwa nde?”
Cwe!
Afande-“Ntabwo ari wowe mbaza?”
Afande yahise ahaguruka anzenguruka nka gatatu, akomeza mu kabati kari karimo ama dosiye atangira gushakisha, mu gihe kitarambiranye agwa kuyanjye, maze aza yitonze ayirambika imbere yanjye.
Amaze kuyirambika aho nitegerezaga neza natangiye gusoma ibyo nzira bituma mpora nicuza buri munsi nkabana n’umujinya kugeza naho nshaka kurwana n’ushinzwe kungorora, ibyatumye mvanwa mubandi nkazanwa gufungwa, iyo saha amaboko yanjye akaba yari ahambiriye,
Nasomye ntacyo nsimbuka, uko nsoma kimwe nkagisubiramo, ari nako nibuka uko byose byagenze, birarenga ntangira kumva ya majwi ya Shaddy, induru nyiha umunwa ntangira kurira ndi umuntu w’umugabo, ibyari bimbayeho bwa mbere mu buzima.
Koko iyo umutima usendeye uragutegeka, uwo munsi naracururutse amashagaga arashira maze Afande ahita anyegera amfata ku rutugu,
Afande-“Gabby!, naje gukorera aha kubera dosiye yawe, uri mwene Rugamba Mateso wari inshuti yanjye, nubwo twatandukanye ampemukiye nkabura irengero rye ariko ishyaka yanteye niryo ryatumye mba uyu, ni nayo mpamvu nyuma y’ igihe kirekere yaje ansanga nanjye simwiture inabi, ubu nkaba ndi aha kubera wowe, nshaka kukwibutsaga ibyo uhora wirengagiza ko wakoze, ari nabyo bituma bikugira umusazi ugata umutwe kugeza aho utakimenya nuwo uhangana nawe”
Noneho numvise ko Afande anzi neza ndikanga ntangira kwahagira cyane, nibutse ko ahahise ha Data ari uguhemuka gusa nshaka guhaguruka ngo niruke ariko baramfata,
Afande-“Amakuru yawe narayamenye umunsi navaga ku ikosi, Papa wawe niwe waje angana yewe aranamfukamira kubw’ ububasha mfite, ubwo nkubonye humura humeka ushire impumu, ndashaka ko utuza ukibuka byose, ukemera byose ugasaba imbabazi wagira amahirwe ukababarirwa ugataha aho kugira ngo uzapfire aha nkurora”
Njyewe-“Oya…oya Afande! Nubwo ntabazi ariko rwose nta kindi nkwiye kitari iki…”
Afande-“Oya Gabby! Hindukira urebe abakigutegeye amaboko ni benshi”
Narahindukiye ngo ndebe uwo Afande anyereka ba barinzi bari bahagaze iruhande rwanjye bava mu nzira ngihuza amaso na wa mukobwa…
Nongeye kwisanga ndi kumwe n’abaganga,
Njyewe-“Aha ni hehe ndi? Nahageze nte?”
Umwe mu bacungagereza bari bari aho bandinze yahise atangira kunsobanurira ukuntu nahahamutse bikomeye bikaba ngombwa ko bantera urushinge rw’ingusho, ako kanya ngerageza gusubiza ubwenge ku gihe ariko bwanga kugaruka, ndongera ndasinzira, aho nahamaze iminsi ibiri uwa gatatu bansubiza muri gereza.
Mu gusubirayo nari nabaye undi, nanjye nabyiyumvagamo nkibaza koko niba ari njye, numva mfite agahinda kandi ubundi naragiraga umujinya, numvaga mfite ipfunwe ibitarambagaho”.
Tukinjira nasanganiwe na bagenzi banjye harimo na Rukara wabaye intandaro ya byose, uwo munsi nongeye kugira ubwoba naherukaga kugira nkiri umwana ntinya gusohoka nijoro ngo kitandya, bakimbona batangira kunserereza,
Rukara-“Noneho aje ameze nk’ikinuma cyanyagiwe, nta kuvuga, nta guseka cyangwa gushinyika, nari ngiye kukwishyura ikofe wankubise ariko wahita unsariraho”
Koboyi-“Kandi koko ngo ejo bundi bamujyanye kwa muganga yasaze!”
Rukara-“Uzi ko ari wowe utari ubizi? Uyu ni umusazi wigendera, ahubwo mube mwitegura isaha ku isaha aradutombokana”
Nakomeje guceceka ndetse ndimuka nicara hirya gato ahitaruye, muri ako kanya haza umusaza wari usaziye mu buroko, naje nsanga bamwita Joliji, yicaye impande yanjye tumaze umwanya munini ntawe uvuga,
Joliji-“Mwana wa! Erega nta kundi kwicuza bivurwa no kubabarirwa”
Nibajije ikimuteye kumbwira ayo magambo ariko kiranyobera nkomeza gutuza ndicecekera,
Joliji-“Erega nubwo banyita Joliji ntabwo ndi baneti mwize mu mashuri, nuko batwogosha naho ubundi imvi ikamba ry’ubutwari ziba zitambirije umutwe wanjye”
Nongeye guhindukira nitegereza muzehe koko nongera kumva ko nabaye undi, bwa mbere numvize ngize agahinda,
Joliji-“Ariko rero mwana wanjye nubwo bimeze bitya niba nanjye narababariwe, ndetse nemera kurushya iminsi ndi aho nkwiye kuba, ubu rwose byose ndabyemera kandi ngomba guhanwa pe”
Nakomeje guceceka, nawe ntiyashirwa arongera,
Joliji-“Ese ko utavuga mwana wa? Mbwira, wazize iki?”
Naracecetse gato maze nitegereza umusaza wasusumiraga, ayo mahirwe nari mbonye muri ako kanya ntiyanshika maze nitsa umutima,
Njyewe-“Mzee! Uziye igihe, reka nkubwire ibyanjye byose, ntabwo nakwitesha amahirwe yo kumvwa n’amatwi ya mukuru, umubyeyi ungana Data”
Joliji-“Yego mwana wa, nguteze yombi”
Aho niho nahereye mbwira Muzehe ibyanjye, maze kumubwira byose nikije umutima, numva ndaruhutse burya koko guterwa amatwi ni umuti w’ umutima umenetse,
Joliji-“Ye data wee! Ese nuko byagenze ngo ufungwe?”
Njyewe-“Yego Mzee! Gusa uyu munsi nibwo nongeye kumva ko nanjye ndi umuntu”
Joliji-“None se mwana wa, uwo mukobwa waje agusanga mwahuza amaso ugahahamuka bikaba imvano yo gutuza ukagaruka ibumuntu ninde?”
Njyewe-“Nta wundi ni Kate Mzee”
Joliji-“Yampaye inka Rwagataraka…………………………………………..
Ntuzacikwe na Episode ya 76 ejo mu gitondo


text:
Ibikoresho:
Isosi y’abantu 4
Intoryi 4
Inyanya 3
Igice cya sauce tomate
Igitunguru cy’umutuku 1
Seleri uduce 3
Amavuta ibiyiko 2 binini
Ibikorwa :
Fata amavuta uyashyire mu isafuriya ashyuhe, ushyiremo intoryi wakasemo uduce tubiri utazihase. Zimaze gufata irange zishyire ku ruhande
Muri iyo safuriya karangamo igitunguru , nigifata irange ushyiremo inyanya nizishya ushyiremo igice cya sauce tomate uvange akanya gato
Shyiramo amazi nitangira kubira ushyiremo za ntoryi wakaranze bibirane gato.
Shyiramo umunyu , bikomeze bibire ku muriro mucye
Bitegurane n’umuceri
Isosi y’intoryi
Ibikoresho:
Labels: guteka, ifunguro ry'ingenzi, igikoni


text:
Abantu bagera kuri 17 bahitanywe n’icyorezo cya Ebola mu majyaruguru y’uburengerazuba bwa Repubulika Iharanira Demokarasi ya Kongo nkuko byemejwe na Minisitiri w’ubuzima muri iki
ubuzima
Reba hano ubusobanuro bwi inzozi Abantu bakunze kurota
Ubushakashatsi bwagaragajeko abantu bose barota, impamvu harimo abavuga ko batajya barota ni uko baba babyibagiwe naho ubundi umuntu wese ufite ubwonko ararota. Bamwe bavuga
Amasengesho ya nijoro nk’imwe mu ndiri y’inda zitatenganyijwe cyane cyane mu rubyiruko agiye guhagurukirwa.
Nubwo byagorana kumvikana ariko mu kubera uburyo bikomeje kugaragara ko biriho yewe hakagaragazwa n’ibimenyetso, kugeza ubu ntibigishidikanwaho ku kibazo cy’inda zivanwa mu masengesho ya
Mudugudu wa Buhuru: Umurambo w’uruhinja watoraguwe mu kimoteri cy’imyanda
Mu gitondo cyo kuri uyu wa Gatatu tariki 25 Mata 2018, mu mudugudu wa Buhuru, akagari ka Byahi umurenge wa Rubavu akarere ka Rubavu
Wema Sepetu yavuze ko agiye gushaka abaganga bakamukuramo inda ibyara
Wema Sepetu wavuzweho gukundana n’ibyamamare muri Tanzania agiye kwikuramo nyababyeyi kubera ikibazo cy’ubugumba. Wema Sepetu n’umwe mu bategarugori bafite izina rikomeye muri Tanzania ndetse
Biterwa n’iki kugira ngo umwana utarabonye Jenoside arware ihungabana riyiturukaho? Wamufasha ute?
Bamwe ntibashobora guhita babona ibisubizo mu gihe wababaza iki kibazo ariko, Ikigo cy’Igihugu Gishinzwe Ubuzima (Rwanda Biomedical Center[RBC] ) gitangaza ko mu myaka 24
Umutekamitwe wahaga abagore batabyara imiti ibabyimbisha inda, bibeshya ko ari ugutwita yakaniwe urumukwiye. (Amafoto)
Nubwo ntawakwirengagiza uburyo kubura urubyaro bihangayikisha, ariko na none abagerageza gushakisha uburyo babona urubyaro bararye bari menge abatekamitwe n’abatubuzi ntaho batageze no mu rubyaro
Abantu umunani baguye muri Nyabarongo babiri muri bo baburirwa irengero.
Ibihe by’imvura mu Rwanda ni bimwe mu bihe bikunze gutwara ubuzima bw’abaturage cyane cyane abatuye mu misozi miremire ndetse n’abaturiye amazi yaba ay’imigezi, inzuzi
Ujya wibaza ku bimenyetso by’ihungabana n’uburyo bwagufasha guhangana na ryo? Dore ibisubizo.
Ihungabana ni ikibazo gihangayikisha uwo ryabayeho kimwe n’ababana na we, rikaba rifata umuntu nyuma yo guhura n’ibintu bibi cyane ku buryo birenga ubwenge bwe
Mbega ubunyamanswa! Umugabo yishe urw’agashinyaguro umwana w’umukunzi we akoresheje amakofi.
Habaho abantu hakabaho abandi ariko hari abo ureba ugasanga ntaho batandukaniye n’inyamanswa, ariko n’inyamanswa kereka mbarwa ntuzapfa kubona inyamanzswa yishe ngenzi yayo bihuje isano


text:
Amiens mu gihugu cy’Ubufaransa ababyeyi bararira ayo kwarika kubera umuyobozikazi w’ikigo cy’amashuri y’incuke.Directrice w’iri shuri aharutse gukorera agashya umwe mu bana wiga mu kigo cy’amashuri ayobora cyitwa Jule Verne kiri muri icyo gihugu.
Icyatangaje abantu ni uko yakoze ikosa aho kugirango ubuyobozi bushinzwe amashuri bubimuhanire ahubwo bukaba bwaramushimye ko ari umuyobozi w’intangarugero ndetse agahita asubizwa no ku mirimo ye mu itangira ry’amashuri.
Dusanzwe tuziko abana ari bo bajya barumana mu gihe hari icyo batumvikanyeho.Muri iri shuri ho umuyobozi waryo yagize atya aruma umwana witwa Sofiane w’imyaka itanu gusa.Nyina w’uyu mwana amaze kubonako umwana we yarumwe bikomeye yamujyanye kwa muganga baramusuzuma.
Nyina w’umwana warumwe na Directrice w’ishuri yemejeko umwana yakize nyamara aho amenyo yishushanyije hakaba haragaragaraga mu minsi 15 nyuma y’uko amuruma.Umubyeyi yagize ati "Umwana wanjye ndamuzi ni inkubaganyi ariko nababajwe n’igihano bamuhaye cyo kumushinga amenyo.
Igitangeje ni uko ari we warumye umwana aho kugirango umwana abe ari we umuruma.Uyu murumabana abaye uwambere utanze igihano cyo kuruma umwana mu ishuri ry’incuke.Abajyana abana ku ishuri nabo bajye bitonda hatazagira uwo aruma.
Iyi nkuru tukaba tuyikesha urubuga rwa Zigonet.
France:Umuyobozi w'Ikigo cy'Incuke yarumye umunyeshuri.
Amiens mu gihugu cy’Ubufaransa ababyeyi bararira ayo kwarika kubera umuyobozikazi w’ikigo cy’amashuri y’incuke.Directrice w’iri shuri aharutse gukorera agashya umwe mu bana wiga mu kigo cy’amashuri ayobora cyitwa Jule Verne kiri muri icyo gihugu.
at 11:29:00 PM
Labels: utuntu n'utundi


text:
Kanseri y’ibere
Kanseri y’ibere cyangwa Kanseri y’amabere
Imiryango imwe n’imwe cyangwa ubwoko bumwe bakunze kurangwa na kanseri y’amabere. Ni ngombwa rero gusuzumwa buri gihe na muganga wawe kanseri y’amabere ni imwe mu makanseri yibasiye abagore gusa inkuru nziza ni uko ushobora kuyirinda ndetse no kuyivumbura byoroheje. Kuyivumbura bizafasha mu by’ukuri mu kurokora ubuzima bwawe.
Imiryango imwe n’imwe cyangwa ubwoko bumwe bakunze kurangwa na kanseri y’amabere. Ni ngombwa rero gusuzumwa buri gihe na muganga wawe kanseri y’amabere ni imwe mu makanseri yibasiye abagore gusa inkuru nziza ni uko ushobora kuyirinda ndetse no kuyivumbura byoroheje. Kuyivumbura bizafasha mu by’ukuri mu kurokora ubuzima bwawe.
Imibereho y’umuntu ishobora kugira uruhare mu gutuma yongera kurwara kanseri y’ibere bwa kabiri. Abantu bigeze kurwara kanseri y’ibere bagakira baba bafite amahirwe menshi yo kongera kurwara iyi kanseri bwa kabiri kurusha abagore baba batarigeze kuyirwara na rimwe, ariko kandi nanone ahanini bikaba biterwa nukouyu muntu aba abayeho.
Nubwo bitari byasobanuka neza, bimaze kugaragara ko imibereho mibi ari kimwe mu bituma kanseri y’ibere igaruka.
Twasanze abagore bafite umubyibuho ukabije baba bafite amahirwe 50% yo kongera kuyirwara, abagore banywa inzoga byibura icupa rimwe ku munsi baba bafite amahirwe 90% naho abagore banywa itabi baba bafite amahirwe angana na 120% yo kongera kurwara kanseri y’ibere.
Ubu bushakashatsi kandi bwasanze abagore basanzwe banywa itabi bakanywa n’inzoga 7 mu cyumweru baba bafite amahirwe yo kongera kurwaya iyi kanseri nta kabuza.
Abahanga berekanye ko kuba ufite umubyibuho ukabije cyangwa se unywa inzoga bifitanye isano no kwiyongera mu mubiri ku musemburo bita estrogen; kandi iyi estrogen yongera umuvuduko wa kanseri y’ibere. Itabi ryo basanze rifite uburozi bwita carcinogens buba mu mwotsi kandi ritera ingaruka mbi ku buzima.


text:
menya inkomoko y’umunsi mukuru w’abakundanye "saint valentin"
Umunsi wa Saint Valentin wizihizwa tariki ya 14 Gashyantare ku isi hose ufatwa nk’umunsi w’abakundana, uwo munsi ukaba uhurirana n’umunsi Kiliziya Gatolika izirikana ku buzima bwa Mutagatifu Valantini.
Ariko kuri uwo munsi wa Saint Valentin (Valentine’s Day) hari ibintu byinshi bitandukanye bikunze kuvugwa, ariko si ko byose aribyo, kandi si nako abantu bose babyumvikanaho.
Kuri uwo munsi, abasore n’inkumi bakundana bahana impano zitandukanye ziganjemo impapuro zanditseho imitoma, n’indabo z’amaroza atukura ubusanzwe avuga urukundo rugurumana .
Aha bivugwa ko buri mwaka, kuri Saint Valentin hoherezwa amakarita agera kuri miliyari imwe n’igice, muri yo 83.6% akaba atangwa n’abagore cyangwa se abakobwa bayaha abo bakunda.
Kuki St Valentin iba muri Gashyantare ?
Kera umunsi wo hagati mu kwezi kwa Gashyantare ufatwa nk’ikimenyetso cy’urukundo n’uburumbuke kuva mu bihe bya kera . Mu Bagereki, kwari ukwezi bibukagamo ubukwe bw’imana zabo zikomeye Zeus na Héra. Mu Baromani, tariki 15 Gashyantare wabaga ari umunsi bizihizagaho Lupercales , aho baturaga ibitambo Lupercus , imana y’uburumbuke (fertilité).
Abakundana bakunze guhana impano zitandukanye zirimo indabyo z’amaroza, amakarita n’ibindi
Saint Valentin witirirwa umunsi w’abakundana yari Muntu ki ?
Uwitirirwa uriya munsi ni Valentin w’i Roma , bivugwa ko ku ngoma y’umwami w’abami Claude w’Umugome (Claude Le Cruel), Roma yari mu ntambara abaturage batakundaga, maze afata icyemezo ko nta musirikari uzongera gushaka. Hagati aho , Valentin we yakomeje gusezeranya rwihishwa abakundanaga, harimo n’abasore b’abasirikare.
Byaje kumenyekana ibukuru n’uko arafungwa, ku munsi wo kunyongwa we rero (hari tariki 14 Gashyantare) yoherereza umukobwa wari ufite se wacungaga iyo gereza agapapuro kanditseho ngo “biturutse kuri Valentin wawe” Uwo mukobwa ngo Valentin yamwibonagamo… Ng’uko uko Valentin yagizwe umurinzi w’abakundana (le patron des amoureux).
mugire umunsi mukuru w’abakundanye (saint valentin).


text:
Ni igikorwa cyari kiyobowe n’ubuyobozi bw’Umurenge wa Kimisagara ku bufatanye n’Akarere ka Nyarugenge, kikaba cyahereye ahari hubatse igaraje ryitwa Acomer, aho abarokotse jenoside bavuga ko hari umutangabuhamya witwa Gakwaya Paul wari wavuze ko hari imibiri yahajugunywe.
Umwe muri bo yatangaje ko uyu mutangabuhamya yasobanuye ko ahacukuwe no munsi yaho, ari ho iyo mibiri ikwiye gushakirwa.
Yagize ati “ Ikibazo dufite ubu ni uko umutangabuhamya werekanaga aho iyo mibiri ishobora kuba iherereye adahari, kandi dufite amakuru y’uko yaba afunze.”
Yakomeje asaba ko hashakishwa aho afungiye akaza akerekana neza aho iyo mibiri iherereye, dore ko yanagaragazaga impungenge z’uko abarimo bashakisha bapfaga gucukura gusa batazi aho bakwiye gushakira.
Umukozi ushinzwe imibereho myiza y’abaturage mu Murenge wa Kimisagara, Odette Mukandahigwa yatangaje ko icyo gikorwa kikiri ku rwego rw’ibanze, ariko kikazakomeza kugeza iyo mibiri ibonetse.
Yagize ati “Hari bamwe mu bagiye batanga ayo makuru bamwe tutarashobora no kubona, hari nk’uri kuvugwa witwa Gakwaya Paul, ari na we bivugwa ko azi ahantu nyaho, ariko mu nama twakoze hamwe n’abacitse ku icumu bagaragaza muri iki gice twashakishirijemo.”
Kugeza ubu ntihazwi umubare w’imibiri irimo gushakishwa, ndetse n’aho gushakira nyakuri ntihazwi, gusa hakaba hatanasobanurwa icyatumye idatangira gushakishwa igihe Gakwaya Paul yatangaga ayo makuru bwa mbere.


text:
Ni mu masaha y’igicamunsi dusanze Madamu Mukantabana Annonciatha ari mu iduka rye aho akora ibyjyanye no kwambika abageni no kubategurira ahabera ibirori.
Ni mu marembo neza y’ibiro by’Akarere ka Ngoma mu Murenge wa Kibungo, Akagari ka Cyasemakamba, Umudugudu wa Kabeza ni umubyeyi ukuze ubona ko yifitiye icyizere, yemeye kuganira n’umunyamakuru wa Panorama, ku rugendo rw’imyaka 30 amaze mu Muryango RPF Inkotanyi.
Avuga ko yamenye RPF Inkotanyi igitangira mu mwaka 1987 aho yari mu buhungiro mu gihugu cya Tanzaniya we n’ababyeyi be. Ati “Nkurikije igihe Umuryango watangiraga nari mukuru ndi mu mahanga hamwe n’abandi twakoreye Umuryango dufatanyije n’ababyeyi, bakuru banjye, barumuna banjye na basaza bacu, duharanira kubona igihugu hamwe n’abandi banyarwanda. Muri iyi myaka 30 rero, icya mbere twishimira ni uko twabonye igihugu, tubona agaciro ikindi cya kabiri ntitwakwirengagiza ko habaye ibikorwa by’iterambere.”
Uyu mubyeyi avuga ko ubu yiteje imbere kubera ibiganiro n’impanuro akomora kuba ari muri RPF Inkotanyi. Agira ati “Agaciro mfite ni uko ndi mu gihugu nta jambo nari mfite, ariko aho tugereye mu Rwanda twabonye aho kuba tugenda twirwanaho, kubera Umuryango RPF wadushishikarije kwiteza imbere n’ibiganiro twagiye tuganira n’abandi badamu; ni naho nakuye uyu mushinga mazemo imyaka itanu ukaba ungirira akamaro gakomeye. Nk’ubu mfite aho kuba kandi heza mbasha no kwikemurira ibindi bibazo kubera uyu mushinga wanjye, ni umushinga kandi ufasha abandi banyarwanda ndetse n’igihugu.”
Mukantabana agira abandi bagore inama yo gushishikarira umurimo. Agira ati “Nifuza ko buri mudamu yakwiteza imbere ntatekereze ko hari undi uzamukorera. Mpora mbashishikariza kuba abadamu bacangamutse bagakora.”
Muri rusange arashima intambwe amaze kugeraho we na bagenzi be b’abagore mu iterambere bakesha Umuryango RPF Inkotanyi, akaboneraho gusaba ko Umuryango wakomeza kubaba hafi ari ko cyane cyane gutinyura abagore bakitinya kubera ko bigaragara ko abagore bashoboye.
Nkurunziza Theoneste/Ngoma


text:
01/07/2017, yanditswe na Jean-Claude Mulindahabi
Muri iyi minsi Philippe Mpayimana yagarutse mu Bufaransa, nyuma y’amezi asaga atanu yari amaze mu Rwanda mu myiteguro yo kuzuza ibyangombwa bisabwa ku muntu ushaka kwiyamamariza umwanya wa Perezida wa Repubulika.
Kuwa gatanu tariki ya 30/06/2017 twarahuye mubaza impamvu yagarutse mu Bufaransa kandi ari mu gihe yari afgifite akazi kenshi ko gushaka ibyangombwa byaburaga. Arongera gusobanura inzitizi yahuye na zo, zirimo ubwoba buri mu banyarwanda, baremwemo ku buryo batabasha gutinyuka guhitamo icyiza gitandukanye n’icy’abanyabubasha bari ku butegetsi. Ese koko aracyafite icyizere nyuma y’inzitizi nyinshi yahuye na zo?
Ese Philippe Mpayimana natemererwa kwiyamamaza azasaba abibonaga mu mushinga we gutora nde? Mushobora kumva uko asubiza iki kibazo muri iki kiganiro:


text:
Gicumbi – Komite nyobozi icyuye igihe yanenzwe kudashyira hamwe
Abitabiriye umuhango wo guhererekanya ububasha
Komite Nyobozi y’Akarere ka Gicumbi mu gikorwa cyo gusoza imirimo yayo, ikazasimburwa n’abazatorwa mu matora arimo gutegurwa yanenzwe kudashyira hamwe.
Tariki ya 28 Mutarama 2016, abagize Inama Njyanama na Komite Nyobozi y’Akarere ka Gicumbi bamurikiye Umunyamabanga Nshingwabikorwa w’ako karere Byiringiro Fidele na bamwe mu bakozi bako ibyagezweho mu gihe cy’imyaka itanu bamaze bayobora, ariko Uwaruhagarariye inama njyanama Bizima Jean Baptiste anenga imyitwarire imwe yaranze iyi komite nyobozi yo kudashyira hamwe.
Umuyobozi ucyuye ighe aherere
Bizimana avuga ko hari igihe inama njyanama y’akarere yarigiye guseswa kubera guhangana n’abagize komite nyobozi mu kutumvikana mu byemezo bimwe na bimwe byafatwaga bidaciye mu mucyo.
Yagize ati “ nubwo hari byinshi byiza iyi komite icyuye igihe yakoze birimo ibikorwa remezo, imibireho myiza y’abaturage, ndetse iterambere ntitwabura kunenga ibitaragenze neza kugirango abazabasimbura batazakora amakosa nkayo bakoze yo kudashyira hamwe umwe agakurura yishyira mu nyungu ze.â€
Bizima avuga ko Inama Njyanama yabafashije gukemura iki kibazo igenda ibahuza kugirango babashe kuzuzanya no gukorera hamwe.
Ikindi Bizimana yanenze ariko cyaje gukosoka nyuma n’ibice bibiri byarangaga akarere ka Gicumbi aho wasangaga hari igice kimwe cy’abantu biyita ko ari Abanyabuganza abandi bakiyita ko ari abo mu Rukiga.
Ibi bibazo byose inama njyanama niyo yabafashije kubikemura bagira imikoranire myiza kandi yanasabye ko abazatorwa kuyobora aka karere bazakorera hamwe kugirango bagere ku iterambere.
Umuyobozi w’akarere ka Gicumbi ucyuye igihe Mvuyekure Alexandre yashimiye inzego zitandukanye bafatanyije kuyobora aka karere ndetse yibuka no gushimira Imana kuko hari ibibazo bikomeye baburiraga ibisubizo ariko Imana yabafasha bikaza gukemuka.
Ati “ Mwese twakoranye hamwe n’inzego zitandukanye ndabashimira ubwitange bwanyu ntabwo ibi twagezeho nari kubigeraho tudafatanyije sinibagirwa no gushimira Imana nayo ko hari ibyatunaniraga nayo ikaduha ibisubizo bigakemuk mu mahoro nayo ihabwe icyubahiro.
Umunyamabanga nshingwabikorwa w’akarere ka Gicumbi Byiringiro Fidele.